Lagu Empat Dara 2020 Nombor 1 Di YouTube, Cecah 1 Juta Tontonan

Mula menjadi siulan menerusi drama Kampung People 2 oleh pelakon Elly Mazlein, kemudian membuat satu cabaran di Instagram iaitu #4Darachallenge, siapa sangka cabaran tersebut telah mendapat sambutan luar biasa.

Ramai yang menyahut cabaran tersebut termasuklah Faizal Tahir. Nampaknya, Faizal turut mengambil peluang dengan mengambil langkah berani berduet bersama-sama Elly dan juga Zizi Kirana menghasilkan lagu 4 Dara 2020.

Dalam tempoh 24 jam Empat Dara 2020 dimuat naik, video lagu tersebut menjadi trending nombor satu di YouTube. Malah, kini sudah mencatatkan 1 juta tontonan dan 5,258 komen.

Lagu dendangan asal Ahmad Yusoh yang diberikan nafas baru ternyata membuatkan rata-rata penonton terhibur serta menyifatkan gabungan melodi dan lirik sangat unik dipersembahkan.

Dalam pada itu, rata-rata memuji hasil karya Faizal yang sekaligus mengangkat semula karya lama dalam versi lebih moden. Malah, ramai yang terhibur dengan muzik video lagu tersebut yang santai dan ‘suka hati’.


Baca Surah Al-Kahfi, Bacaan Tajwid Alif Satar Dipuji

Berkongsikan video membaca surah Al-Kahfi di Instagram miliknya sebelum ke masjid untuk menunaikan solat Jumaat, bacaan pelakon dan penyanyi Alif Satar mendapat perhatian ramai.

Bacaan 10 ayat terawal oleh Alif itu menerima komen positif daripada netizen yang memuji kemerduan suaranya mengalunkan ayat al-Quran berkenaan. Malah, ramai yang mengatakan bacaan tajwid serta makrajnya hampir sempurna.

BACA: Tiga Minggu Tak Solat Jumaat, Alif Satar Gembira Dapat Kad Jemputan Dari Masjid

Dalam pada itu, ramai yang meluahkan rasa tenang di jiwa selepas mendengar alunan tersebut. Kata netizen lagi, mereka berharap perkongsian Alif ini dapat dijadikan contoh buat anak muda yang lain.

Sementara itu, ramai yang menzahirkan ucapan terima kasih kepada Alif sudi berkongsikan video berkenaan kerana mendengar orang membaca Surah Al-Kahfi juga turut dikira mendapat pahala.

Surah al-Kahfi amat digalakkan untuk dibaca oleh umat Islam pada hari Jumaat. Hal ini demikian kerana, tidak kira 10 ayat terawal mahupun 10 ayat terakhir atau sebahagiannya, surah berkenaan difahamkan mampu menjadi benteng keimanan kukuh daripada fitnah dajjal.


Majikan Jangan Buang Staf Dulu! Ini Permohonan PSU 2.0 Yang Anda Boleh Buat

Macam mana nak urus staf ketika negara kita masih lagi berperang dengan wabak pandemik COVID-19? Mungkin ini antara perkara yang berlegar-legar kat kepala anda sekiranya anda adalah majikan, betul tak?

Kami faham, dengan keadaan sekarang ni, tipu sangat kalau bisnes anda tak terkesan dengan ekonomi negara yang sedikit terkesan akibat wabak ni. Nak jadi macam dulu pun dah susah. Tak boleh gerak sana sini. Semak kepala betul fikir. Macam mana nak gajikan pekerja kalau bisnes pun terumbang ambing?

Gais, jangan risau. Bila kerajaan mengumumkan untuk melanjutkan Program Subsidi Upah pada 23 September lalu, yang dikenali sebagai Program Subsidi Upah (PSU) 2.0, ramai majikan yang senyum sampai telinga. Yelah dah tak perlu risau lagi untuk gajikan staf.

Untuk anda yang tak berapa faham apa itu PSU 2.0 ni, ia adalah lanjutan daripada PSU pusingan pertama yang mula diperkenalkan pada 1 April 2020 di bawah Pakej Rangsangan Ekonomi Prihatin Rakyat (PRIHATIN).

Bantuan kewangan yang dibayar kepada majikan setiap perusahaan bagi setiap pekerja tempatan yang bergaji RM4,000 dan ke bawah. Subsidi upah bagi PSU adalah untuk tempoh 3 bulan. Pada 5 Jun, bantuan PSU telah dilanjutkan untuk 3 bulan tambahan di bawah PENJANA. Bermakna 6 bulan lah tempohnya.

Majikan masih boleh memohon Program Subsidi Upah (PSU) 2.0 di bawah Pakej Kita Prihatin yang dibuka sehingga 31 Disember 2020.

Menteri Kewangan, Tengku Datuk Seri Zafrul Tengku Abdul Aziz pun ada berkata, Belanjawan 2021 telah memperuntukkan RM1.5 bilion untuk melanjutkan PSU selama 3 bulan lagi bagi membantu 70,000 majikan dan 900,000 pekerja terutamanya sektor pelancongan dan peruncitan. Haa…dah boleh tarik nafas lega dah.

Masa inilah anda sebagai majikan boleh membantu staf anda. Jangan buang staf dulu ya. Kasihan, staf pun ada keluarga juga untuk diberikan makan minum.

Kalau anda nak tahu, tujuan PSU yang bermula berkuatkuasa pada 1 Oktober ini adalah untuk membantu majikan yang terkesan dari segi ekonomi akibat COVID-19 supaya dapat meneruskan operasi syarikat. Dan yang paling penting untuk elakkan staf hilang kerja dan punca pendapatan.

Program Subsidi Upah ini juga mengutamakan kemampuan usahawan untuk mengekalkan kapasiti perniagaan mereka. Kepada majikan yang terkesan, anda perlu sahut bantuan Kerajaan supaya anda boleh mengekalkan kapasiti operasi dan memastikan syarikat anda bertambah baik nanti.

Nak tahu layak ke tak, anda tengok list kat bawah ni okay.

1. Majikan dan pekerja yang belum berdaftar atau mencarum dengan PERKESO sebelum 1 September
2. Majikan atau perusahaan yang mendaftar SSM / ROS / ROB / PBT / atau lain-lain pertubuhan dan beroperasi pada atau selepas 1 September 2020
3. Majikan yang tidak berdaftar dengan LHDN
4. Pekerja yang yang bergaji bulanan melebihi RM 4,000
5. Pekerja yang telah diberhentikan kerja
6. Pekerja yang digajikan di bawah program PenjayaKerjaya (My Future Jobs)
7. Pekerja sektor awam, badan berkanun persekutuan dan negeri, PBT dan mereka yang bekerja sendiri iaitu yang tidak mempunyai majikan
8. Pekerja asing, pegawai dagang
9. Majikan yang menarik diri dari permohonan PSU 2.0 selepas permohonan diluluskan oleh PERKESO

Kalau anda masih blur-blur tentang PSU 2.0 ni, jangan risau. Anda boleh terus KLIK DI SINI.

Untuk jadi seorang majikan bukan boleh seronok nak duduk bersila jer. Banyak tanggungjawab yang anda perlu ambik berat dan teliti dengan semua perkara yang dilakukan yer. Jadilah seorang majikan yang bertanggungjawab dan berdedikasi!


Hamil 8 Bulan, Zahirah Macwilson Gembira Berat Naik 10 Kg

Usia kandungan sulung kini sudah mencecah 32 minggu, Zahirah Macwilson yang kini berada di Perth, Australia bersama suami, Aiman Hakim Redza meluahkan rasa gembiraberat badannya naik sehingga 10 kilogram.

Memilih untuk berada dengan ibunya sepanjang detik kelahiran, Zahirah tidak sabar menantikan kehadiran zuriat pertamanya itu. Menerusi Instagram, Zahirah turut memuat naik foto bersama Aiman sedang berada di tepi pantai.

BACA: Hamil Tujuh Bulan, Zahirah Macwilson Dipuji Cantik & Tetap Slim

“32 yang penuh sabar, kegembiraan bertambah 10kg dan membekalkan kasih sayang yang tidak berkesudahan kepada si kecil,” katanya.

Diruangan komen, rata-rata pengikutnya juga tidak sabar untuk menanti kelahiran cahaya mata sulung pasangan tersebut serta mendoakan agar proses kehamilan dan bersalin kelak dipermudahkan.

Bulan lalu, Zahirah dan Aiman mengambil keputusan untuk tinggal di Australia bersama keluarga sehingga selamat melahirkan. Zahirah dan Aiman telah mendirikan rumah tangga pada 20 Februari 2020.


Berjaya Raih RM5 Juta, Ellie Suriati Kata Filem Mael Totey Tak Capai Standard

Meskipun filem Mael Totey hasil karya YouTuber terkenal, Syahmi Sazli berjaya meraih kutipan sebanyak RM5 juta, namun pengarah dan penerbit Ellie Suriati mengatakan ianya tidak mencapai standard filem sebenar.

Ujarnya lagi, industri tidak boleh meletakkan Mael Totey The Movie sebagai penanda aras untuk sesebuah karya kreatif. Katanya, filem tersebut masih belum mencapai tahap tekninal sesebuah penerbitan filem.

“Mael Totey ada follower yang ramai, berjuta… tetapi dalam industri kita ada banyak genre filem. Kita tidak boleh meletakkan Mael Totey itu sebagai benchmark untuk karya kreatif yang sempurna.

“Kalau kita nak sebut daripada teknikal sebagai pembikin filem, ia tidak mencapai tetapi oleh kerana ia popular dan mempunyai peminat tersendiri sudah tentu dia berjaya,” ujarnya kepada mStar.

Mael Totey merupakan sebuah filem bergenre komedi yang mengisahkan seorang pemuda lurus bendul bernama Mael yang berusaha mempelajari bahasa Inggeris demi memenuhi syarat gadis idamannya.

Sehingga kini, MTTM telah memecahkan rekod apabila berjaya meraih kutipan sebanyak RM5 juta dalam tempoh 12 hari tayangan.


Anda Tak Percaya Pun Brand Terkenal Ini Dari Malaysia!

Kalau anda keluar shopping, anda pilih barang branded dan lokal? Pasti banyak yang jawab barang branded kan? Apa barang beli barang lokal. Ish! Jangan sesekali fikir macam tu!

Bila anda beli barangan buatan Malaysia, anda dapat contribute untuk ekonomi negara. Ye lah sekarang kan kita masih lagi hadap COVID-19. Ramai yang hilang kerja dan ramai jugak yang dah start berbisnes. Masa inilah kita jangan sombong, dan mula sokong barangan tempatan atau lokal.

Sebab tu kerajaan mengambil langkah untuk adakan Kempen Beli Barangan Malaysia (KBBM) supaya kita semua menyokong beli barangan lokal ni. Benda ni bukan untuk kepentingan diri tapi untuk menggalakkan ekonomi dalam negara!

Dan jangan tak tahu, sekarang ni pun kalau anda tengok, banyak ‘house brand’ dari pasar raya terkenal tau. Dan jenama sendiri keluaran pasar raya utama ini jugak banyak jadi pilihan pengguna.

Okay sebelum kita nak go deep dengan House Brand ni, apa kata anda usha list kat bawah ni, anda pun tak percaya yang jenama-jenama ni adalah dari Malaysia!

Gardenia, sungguh enak dimakan begitu saja…Mesti anda rasa Gardenia ni jenama Amerika kan? Tidak, ia merupakan jenama Malaysia. Gardenia Food Industries telah diasaskan di Sabah oleh Datuk Wong Tze Fatt.

Ceritanya bermula pada tahun 1969, apabila seorang rakyat Amerika bernama Horatio Sye Slocumm telah dihantar oleh Koperasi Perkhidmatan Eksekutif Antarabangsa (IESC) ke Malaysia Timur bagi memulakan perniagaan bakeri. Beliau mempunyai pengalaman selama 35 tahun berniaga bakeri kat Amerika Syarikat. Dan dari sinilah tertubuhnya Gardenia yang telah diuli buat pertama kalinya pada tahun 1986.

Sekali dengar macam jenama dari Itali. Tapi rupa-rupanya jenama Malaysia yang diinspirasikan dari Itali. BONIA Corporation Berhad telah ditubuhkan pada tahun 1974 oleh Pengerusi Eksekutif Kumpulan S.S. Chiang. Pada tahun 1977 beliau telah melawat Pameran Perdagangan Kulit kat Bologna, Itali di mana beliau telah diilhamkan oleh karya seni pengukir abad ke-16, Giambologna.

Siapa sangka Munchy’s merupakan produk tempatan? Munchy’s diasaskan pada tahun 1991, di di Batu Pahat. Jenama Munchy’s bermula apabila 2 orang beradik iaitu SK Tan dan LK Tan menubuhkan Munchy Food Industries. Kemudiannya, 2 orang adik beradik mereka iaitu CK Tan dan Net Tan turut menyertai Munchy’s.

Mereka menyasarkan untuk memasarkan produk Munchy’s ke seluruh dunia. Destinasi luar negara pertama mereka adalah Afrika Selatan. Kini, Munchy’s mempunyai pelbagai jenis produk makanan dan boleh didapati di banyak negara termasuklah di Hong Kong, Iraq, Singapura, Korea Selatan, Bahrain dan banyak lagi.

Kami pun tak sangka rupanya Sprinzer ni produk Malaysia! Air mineral Spritzer memang rasa sedap, tidak payau berbanding air mineral lain.

Spritzer Group of Companies yang terdiri daripada 8 buah anak syarikat telah memfokuskan kepakaran mereka kepada pencarian, penghasilan serta pengedaran air mineral semulajadi, air mineral sparkling, air suling minuman, air gas perisa buah, air perisa buah dan macam-macam lagi sejak penghujung 1980an.

Syarikat ini perlu menjaga sumber air semulajadi yang terletak di Taiping, Perak
Spritzer turut mengeksport produk mereka ke Singapura, Brunei, China, Hong Kong, Taiwan dan Papua New Guinea.

Tipu sangat kalau anda tak kenal dengan jenama Secret Recipe ni. Femes kot! Kalau ada sambutan hari lahir jer pasti Secret Recipe menjadi pilihan ramai bagi mendapatkan kek hari jadi.

Diasaskan pada tahun 1997, Secret Recipe merupakan hasil titik peluh Datuk Steven Sim yang berasal dari Kota Bharu, Kelantan. Outlet pertama kedai kek ini terletak di SS2, Petaling Jaya.

Beliau memulakan perniagaan ini bersama 3 orang anak saudara beliau yang merupakan bakers terlatih. Kini, Secret Recipe mempunyai lebih 440 buah kafe di beberapa buah negara termasuklah Singapura, Indonesia, Thailand, Brunei dan banyak lagi. India dan New Zealand menjadi negara seterusnya bagi cawangan baru Secret Recipe. Awesome kan?

Ini baru 5 jenama, sebenarnya banyak lagi jenama-jenama dari Malaysia ni. Semuanya therbaik. Antaranya Big Apple, Giant, Golden Screen Cinemas, British India, Jimmy Choo dan banyak lagi lokal produk yang hebat-hebat belaka!

Kalau anda dapat tengok sekarang ni, banyak produk buatan tempatan di pasaran. Macam dengan House brand atau atau jenama sendiri pun dah banyak dikeluarkan oleh pasar raya besar untuk memberi pilihan kepada anda untuk mendapatkan barangan dengan harga berpatutan. Antaranya Giant, Mydin dan jugak Tesco!

Macam barang-barang dapur tu anda boleh jer beli di pasar raya. Banyak jugak yang dikeluarkan dengan harga yang sangat murah dan berpatutan. Berkualiti jugak tau!

Macam Giant sendiri dah ada 10 jenama sendiri dipasarkan di pasar raya seperti Giant, TMC, Cold Storage, Mercato, G-Ekspres dan ShopSmart. Semuanya diperkenalkan sebab untuk bagi anda produk yang segar dan berkualiti dengan harga yang berpatutan.

Mydin pun tak terkecuali tau untuk keluarkan jenama sendiri. Ada 50 jenama sendiri untuk macam-macam kategori termasuk makanan. Pengeluaran jenama ni adalah untuk membantu pengusaha perusahaan kecil dan sederhana (SME). Memang murah lebih 30% dari harga biasa tau. Yang mana buat bisnes tu, dapatlah jimat kos bila beli produk dengan jumlah yang besar.

Tesco Stores pulak telah mengeluarkan ribuan barangan berjenama Tesco yang dibekalkan ke 62 rangkaian cawangannya di seluruh negara. Pergh banyak tu! Mereka juga memastikan harganya berpatutan dan mampu dibeli oleh anda yang mahukan barangan berkualiti.

Jadi, daripada membazir membeli barang jenama lain, lebih baik anda beli jer jenama tempatan yang berkualiti ni kan?

Dalam keadaaan COVID-19 yang sedang melanda negara kita, apa kata kita sokong produk lokal untuk merancakkan lagi ekonomi negara. Sekarang ni ramai yang kehilangan kerja, dan ada yang mula berniaga untuk cari duit. Why not kita mula sokong dari usahawan-usahawan kecil ni dulu. Sokong mereka. Sekecil-kecil amaun yang kita beri kepada mereka, at least dapat bantu hidup mereka.

Dalam masa yang sama, ekonomi negara kita pulih. Anda pun boleh jimat duit dengan membeli produk House brand ni.

Memang banyak jugak rupanya produk jenama dan buatan Malaysia ni. Malah barang-barang mereka ni pun kadangkala lebih baik daripada jenama luar negara. Malah mereka-mereka ni semua kebanyakannya telah berjaya menjadi produk antarabangsa. Tahniah!

Tapi tak dinafikan masih terdapat jugak sesetengah masyarakat yang obses dengan barangan jenama luar. Anda lebih suka memilih barangan jenama luar yang harganya lebih mahal daripada membeli barangan jenama tempatan.

Sebab itulah kerajaan telah melaksanakan kempen beli barangan Malaysia oleh Kementerian Perdagangan Dalam Negeri dan Hal Ehwal Pengguna bagi membantu pengusaha tempatan meluaskan lagi jaringan pemasarannya serta merangsang pertumbuhan ekonomi domestik.

Jadi jom sahut seruan Kempen Beli Barangan Malaysia (KBBM) untuk beli barang lokal! Kenapa harus memilih, kalau anda boleh beli barangan buatan lokal?


Sayang Mak Ayah? Jom Grab Diskaun Kesihatan Untuk Umur 45 Tahun Ke Atas Dari Watsons!

Kesihatan sangat penting untuk kita jaga terutamanya sekarang ni kita masih lagi ‘menerima’ kehadiran wabak pandemik yang entah bila nak hilang pun kita sendiri tak tahu. Kesihatan diri perlu dijaga supaya kita dapat hidup selesa dan gembira. Kalau tak sihat macam mana nak buat aktiviti harian kan?

Yang paling jelas sekali kesihatan mak dan ayah dan juga warga tua di rumah, sejauh mana anda sebagai orang muda dan anak mengambil berat tentang kesihatan mereka?

Kalau dulu masa anda masih kecil dan even sekarang pun, perkara utama yang dipentingkan oleh mak ayah dah tentu tentang kesihatan anak-anak kan? Tapi persoalannya sejauh mana anda ambil berat tentang kesihatan mereka pulak? Aha!

Adakah itu bermakna penjagaan kesihatan mak ayah anda tidak penting? Jangan pandang remeh kalau tak nak orang yang anda sayang terlantar sakit.

Sebut pasal kesihatan ni, kami ada cara macam mana anda nak pastikan kesihatan mak dan ayah anda sentiasa terjaga.

Watsons ada buat promosi istimewa untuk ahli Watsons yang berusia 45 tahun ke atas tau! Anda akan dapat diskaun 10% untuk produk vitamin dan juga ubat-ubatan dispensari (Ubat yang dibeli di farmasi).

Yes, ekslusif untuk yang berumur 45 tahun ke atas sahaja! Mereka boleh nikmati diskaun sebanyak 10% untuk ubat atau barang dari farmasi dan juga diskaun 5% untuk vitamin dan juga suplemen. So anda boleh jer hadiahkan pada mak ayah anda. At least dengan amalkan vitamin dan suplemen, dapat mengekalkan kesihatan yang baik buat mereka!

Bagus tau vitamin dan suplemen ni untuk tubuh badan mereka. Suplemen ni penting untuk memulih dan memelihara kesihatan, dapat menyingkirkan toksik dalam badan dan meningkatkan kemampuan kadar penyembuhan penyakit.

Dan kalau anda nak tahu, banyak juga khasiat bila consume vitamin. Kalau untuk vitamin A untuk mendapatkan kulit yang sihat, vitamin C pula penting untuk pembentukan dan pengekalan kolagen, iaitu sejenis protein yang mengukuhkan kedudukan sel badan. Sebenarnya banyak lagi khasiat vitamin dan suplemen ni. Sebab tu penting untuk mereka amalkan dan jadikan rutin harian.

Untuk info anda Watsons bertujuan untuk memberi nasihat yang tepat mengenai penjagaan kesihatan dan penggunaan ubat dan alat yang selamat untuk anda tau. Dan disebabkan ini juga, ada faedah tambahan yang diberikan untuk anda iaitu konsultasi kesihatan secara percuma daripada ahli farmasi Watsons. Khas untuk anda!

Ianya termasuklah perkhidmatan bacaan tahap tekanan darah anda, kesihatan dan ukuran berat badan, serta glukosa darah. Ahli farmasi Watsons turut diperakui untuk membantu perokok berhenti merokok.

Bukan itu jer, anda juga boleh meminta pandangan ahli farmasi tentang rawatan keguguran rambut dan pengurusan kontraseptif.

Tambah menarik, anda juga boleh meminta ahli farmasi untuk menunjukkan kepada anda cara menggunakan alat perubatan tertentu supaya mudah untuk anda melakukan pemeriksaan kesihatan di rumah jika perlu.

Oleh itu, jika anda memerlukan nasihat, Watsons adalah salah satu institusi kesihatan yang boleh membantu anda untuk menangani masalah kesihatan anda. Dan guess what? Ianya adalah PERCUMA!

Jap ada lagi! Kalau anda memerlukan preskripsi doktor untuk ubat-ubatan anda, jangan risau DOC2US akan membantu anda dengan beberapa langkah mudah!

Doc2Us adalah aplikasi atau pun personal pocket doctor anda! Dalam apps ni akan ada doktor yang berikan consultant secara berpanjangan kepada anda. Hanya di hujung jari jer. Pilih jer mana doktor yang anda mahu, then mereka akan yang akan membantu anda. Nice kan?

Dengan preskripsi yang dihasilkan, anda boleh mendapatkan ubat anda dari ahli farmasi Watsons dengan mudah dan cepat. Senang sangat gais. Dah tak perlu blur-blur dah di situ.

Ini adalah cara yang paling mudah dan senang untuk anda ambil ubat secara long term dengan bantuan pharmacist. Tak perlu malu-malu dan takut-takut. Isikan ubat jangka masa panjang anda dalam beberapa minit di Watsons terdekat anda. Lepasni masuk jer Watsons tu dan anda boleh terus ke kaunter pharmacist untuk mendapatkan nasihat dari mereka okay!

Jadi, anda kena bagitahu rakan-rakan anda dan ahli keluarga tentang promosi ni. Peluang hanya datang sekali! Lets!


Dua Bulan Kahwin, Mira Filzah Sedang Belajar Mengenali Suami

Sudah lebih dua bulan melayari bahtera alam rumah tangga, Mira Filzah mengakui banyak perkara yang dirinya perlu pelajari dan perbaiki. Mira berkata dia kini lebih memberi fokus dalam aspek pengurusan masa.

Mahu menikmati masa berdua dengan suami, Mira berkata buat masa ini dia hanya terbabit dalam program Nona dan hanya akan memberi tumpuan pada karier lakonan akhir tahun ini.

BACA: Mira Filzah Tak Sangka Suami Berjaya Buat Mekap Ala Jennie Blacpink

“Pastinya status bergelar isteri ini sentiasa membuka ruang untuk saya belajar selok belok rumah tangga dan menguruskannya sebaik mungkin.

“Pengurusan masa saya pun lebih teratur dan banyak perkara dapat dibuat sekali gus menjadi pengalaman berharga.

“Saya sudah maklumkan kepada pengurus untuk tidak mengambil apa-apa tawaran berlakon buat seketika,” katanya.

Dalam pada itu, Mira memberitahu dia kini menghabiskan masa bersama suami dan sedang belajar untuk mengenali suaminya, Wan Emir Astar dengan lebih mendalam. Kata Mira lagi, dia kini mempunyai banyak masa untuk menguruskan rumah tangga.

“Biar ada tempoh untuk saya betul-betul kenal dan belajar mengenali suami dengan lebih mendalam. Jadi, sementara ada ruang senggang ini, saya hendak menghabiskan masa bersama suami. Banyak juga urusan saya dan suami hendak berpindah dan membuat dekorasi rumah baharu.

“Kami usahakan sedikit demi sedikit. Selain itu, saya juga lebih banyak masa memasak untuk suami. Saya hendak uruskan makan pakainya,” katanya.


Isteri Sertai Misi Bantuan Di Sabah, Nadzmi Adhwa Baru Sedar Susah Jaga Anak

Isterinya, pelakon Ardell Aryana terbang ke Sabah untuk menyertai misi bantuan buat penduduk di kawasan pendalaman di negeri itu beberapa hari lalu, suaminya, Nadzmi Adhwa mengakui bukan mudah untuk menjaga anak tanpa bantuan isteri.

Nadzmi berkata diberi peluang untuk menjaga anak perempuannya yang kini berusia enam bulan seorang diri membuatkan dia lebih menghargai pengorbanan seorang isteri dan juga ibu.

BACA: Bot Bantuan Dinaiki Ardell Aryana Diserbu Penduduk Sabah Undang Sebak

“Berpeluh peluh macam jogging nak bagi susu kat anak. Baru tahu bukan senang jaga anak ni. Selalu lepas kat isteri kita je. Betapa hebatnya pengorbanan seorang ibu dan isteri kita , tapi jangan lupa dasyatnya semangat seorang ayah,” tulisnya.

Dalam pada aitu, Nadzmi turut memberikan kata-kata semangat buat isterinya serta meminta untuk mengabaikan komen netizen yang mempertikaikan tindakannya menyertai misi bantuan tersebut.

Ujarnya, sebagai suami dia lebih mengetahui niat murni isterinya yang ingin membantu mereka yang memerlukan dan akan sentiasa memberi sokongan dalam apa jua keadaan.

“Apa pun orang kata pasal kita hanya saya tahu niat awak Ardell, jangan bimbang tentang kami ! Kami baik-baik sahaja. we always have your back!

“Keep helping those people in needs. Jangan bersedih, tetap dengan niatmu walau apa dugaan melanda. Maafkan lisan mereka , mereka tidak tahu. Semoga Allah redha,” tulisnya.


“Dulu Kata Saya Kikis Isteri, Sekarang Tuduh Musnahkan Masa Depan Isteri?”

Baru-baru ini, isteri penyanyi Nubhan Ahmad iaitu Afifah Tawfek mengumumkan udah pun berhenti berkhidmat sebagai doktor gigi. Namun, ada yang mendakwa isteri Nubhan meninggalkan kerjaya sebagai doktor kerana ditamatkan kontrak.

Tampil menafikan perkara itu, Nubhan menegaskan isterinya sudah menerima tawaran pekerjaan tetap dan ditugaskan di hospital kerajaan di Johor, namun membuat keputusan untuk berhenti dan menjadi suri rumah sepenuh masa.

BACA: Sanggup Berhenti Kerja Doktor Gigi, Isteri Nubhan Kini Bergelar Suri Rumah

“Amboi sedap mulutnya cakap isteri saya tak diseraplah, propa lah, tamat kontrak lah…macam-macam lagi. Sejak dia dapat tawaran tetap dan diserap ke kerajaan, saya serahkan 100% pada dia untuk memilih. Alhamdulillah keluarga adalah keutamaan dia.

“Saya tak paksa isteri untuk kerja dan tak paksa dia untuk berhenti kerana keluarga saya adalah tanggungjawab saya. Tak apalah, pendapat orang macam-macam.

“Ada yang cakap masa depan isteri saya bakal musnahlah tapi tak fikir ke? Entah-entah masa depan dia makin gemilang lepas ni? Mana tau kan? Sebab kita bukan tuhan,” tulisnya.

Berang dengan tuduhan tersebut, Nubhan turut memuat naik paparan skrin memaparkan keputusan isterinya dilantik sebagai Pegawai Pergigian Gred UG41 di hospital kerajaan di Johor.

Enggan mempedulikan kata-kata netizen, Nubhan berkata dia percaya bahawa segala rezeki ditentukan oleh Allah dan siapa kita untuk mempersoalkan rezeki orang lain.

“Dulu masa isteri saya bekerja, dikatanya aku mengikis duit bini. Sekrang dah tak keja, meh duit kau aku nak kikis. Dia sebaik perancang, Dia juga menentukan rezki kita masing-masing.

“Ramai yang tau tapi mngkin kurang mengerti. Apa orang-orang ini kurang yakin dengan rezeki Allah? Mungkin juga hidup-hidup kalian rasa megah dan bahagia di mata manusia? So go ahead dengan setiap pandangan dan andaian kalian,” tulisnya.


Ali Puteh Pilih Untuk Maafkan Netizen

Pembahagian harta peninggalan abangnya, Allahyarham Abam Bocey sudah pun selesai, terdahulu Ali Puteh mengakui lega dan menerima baik keputusan yang menetapkan pembahagian mengikut hukum syarak.

Meskipun berdepan pelbagai kecaman dan hinaan netizen, Ali memberitahu dia memilih untuk tidak menghiraukan kata-kata kesat yang dilemparkan terhadapnya serta memilih untuk memaafkan netizen. Baginya hanya mereka sekeluarga sahaja yang tahu tentang yang tahu perkara sebenar.

BACA: Genap 9 Bulan Meninggal Dunia, Abam Bocey Datang Dalam Mimpi Ali Puteh

“Hari ini 10 haribulan. Genap 9 bulan pemergianmu abang. Kubur masih dilawati orang dan sentiasa bersih. Biar apa orang kata orang hina pekakkan telinga kerana apa pun terjadi kita tetap adik beradik.

“Mereka tidak tau apa-apa perihal kita. Hanya kita sekeluarga yang tau. Maafkan jela mereka-mereka semua yang hina kita,” tulisnya.

Selasa lalu, Ali memuat naik perkongsian mendedahkan arwah abangnya, Abam Bocey datang dalam mimpinya. Ali berkata abangnya hanya tersenyum dan mendoakan agar Allahyarham ditempatkan dikalangan orang beriman.

Terdahulu, pelawak popular Abam yang juga anggota kumpulan Bocey meninggal dunia di kediamannya di Gombak pada awal pagi 10 Februari. Abam meninggalkan seorang balu, Siti Norhidayah dan seorang anak lelaki, Syed Uthman Hamzah.


Ramai Tengah Susah, Aliff Syukri Selamba Tayang Misi Cari Kereta Mewah

Sejak Mac lalu, ramai yang terjejas pendapatan sehingga ada syarikat gulung tikar susulan pandemik COVID-19. Dalam keadaan ramai tengah hidup susah, ada pihak yang selamba menayang kemewahan tanpa pedulikan perasaan orang lain.

Baru-baru ini, perkongsian usahawan kosmetik terkenal Datuk Seri Aliff Syukri menjadi perhatian ramai apabila memuat naik video dalam misi mencari kereta mewah.

BACA: Aliff Syukri Minta SPRM Lepaskan Aset, Nafi Terlibat Macau Scam

Menerusi entri itu, Aliff berkata dia baru menjual kereta mewah jenama Mercedes miliknya dan sedang mencari kereta baru untuk keluarganya. Malah, Aliff juga turut bertanyakan kepada pengikutnya kereta apa yang sesuai.

Sy carilah yg baru utk naik hutan ke @sugehecoresort ..bermulalah Pencarian kereta baru utk family.. ..Korang rasa patut tidak saya beli kereta toyotacruise ini.. saya tak ada pengalaman apa kereta yang patut saya beli untuk family saya yang banyak ini cuba korang komen di bawah?? . . Untuk melihat sambungan video ini korang boleh tengok dekat YouTube TV traja laris untuk mengetahui.. kereta apa yang saya beli

A post shared by  Ohabangkosmetik (@aliffsyukriterlajaklaris) on Nov 10, 2020 at 6:03am PST

Bagaimanapun, perkongsian Aliff itu menimbulkan rasa kurang senang di kalangan netizen yang menyifatkan usahawan itu tidak sensitif dengan situasi sesama.

Kata netizen lagi, ramai yang sedang berdepan masalah kewangan sehingga ada yang dibuang kerja kerana COVID-19 dan adalah lebih baik jika wang tersebut disalurkan kepada mereka yang memerlukan.


Dengan Kad Kredit AirAsia, Anda Boleh Shopping & Kumpul BIG Poin Macam BIG #BELILIONAIRE!

Pernah terbayang tak shopping-shopping tapi berpeluang jadi Billionaire? Hah! Benda ni tak mustahil yer bila anda daftar Kad Kredit AirAsia!

Anda hanya mohon, beli dan kumpulkan BIG Poin bila berbelanja. Sambil-sambil berbelanja dapat jugak tebus poin.

Kad Kredit AirAsia ini akan memberi pulangan yang banyak pada anda. Semakin banyak anda berbelanja, semakin banyak ganjaran yang anda dapat. Gila best! Nak shopping? Makan dan bersantai? Nak berhibur? Semuanya boleh dengan hanya gunakan kad kredit ni saja gais. Barulah dapat menjalani gaya hidup impian anda tu.

Untuk info anda, BIG Point adalah ganjaran loyalty yang digunakan oleh ahli BIG di bawah BIG Loyalty.

1. Membuat tempahan di airasia.com untuk penerbangan, hotel, aktiviti, tawaran, OURSHOP (bebas cukai)
2. Berbelanja semasa travel, gaya hidup, dan perkhidmatan kewangan BIG Loyalty seperti Agoda, Booking.com, Zalora, Lazada, Alliance Bank dan banyak lagi
3. Tukar mata bank (semua bank utama) atau mata loyalty lain (poin PETRONAS Mesra, poin Mydin, mata Ganjaran Samsung dll) ke BIG Poin
4. Membelanjakan dengan Kad Kredit AirAsia dan BigPay

Untuk menjadi #BIGBELILIONAIRE seterusnya di Asia, mudah jer. Anda hanya daftar Kad Kredit AirAsia SEKARANG hingga 31 Disember untuk menerima bonus BIG Poin! Wuu…

2X BIG POIN
Pemegang Kad Kredit AirAsia baru mendapat 1x BIG Poin tambahan di atas BIG Poin terkumpul dalam masa 60 hari pertama anda.

Pulangan Tunai Sehingga RM125
– Pulangan tunai sehingga RM100 (Perbelanjaan runcit terkumpul minimum RM500 dalam masa 30 hari dari tarikh pengaktifan Kad)
– Pulangan tunai sehingga RM25 (1 Transaksi Runcit dalam tempoh 45 hari dari tarikh pengaktifan kad)

Peti Sejuk Mini PERCUMA
Perbelanjaan Runcit terkumpul minimum RM500 dalam masa 30 hari dari tarikh pengaktifan Kad)

Anda juga akan mendapat faedah hebat semasa mendaftar! Check out kat bawah ni:

1. Nikmati Welcome & Quarterly Bonus hingga 25,000 BIG Poin
2. Dapatkan BIG Poin dengan mudah & cepat untuk perbelanjaan harian korang
3. 0% interest untuk Pelan Pembayaran Flexi sehingga 12 bulan
4. Tiada yuran tahunan seumur hidup
5. Naik taraf segera ke status keahlian BIG Platinum
6. Nikmati keutamaan semasa korang daftar masuk, boarding dan pengambilan bagasi
7. WiFi PERCUMA semasa penerbangan

Wahhhh…banyak sangat tawaran hebat yang akan anda dapat bila daftar Kad Kredit AirAsia ni. Jadi, jom DAFTAR sekarang! Untuk info lanjut KLIK DI SINI okay!


Kandungan Kembar Cecah 34 Minggu, Isteri Dr Sheikh Muszaphar Terpaksa Ditahan Wad

Kini sedang sarat hamil anak kembar, isteri kepada Datuk Dr. Sheikh Muszaphar iaitu Datin Dr. Halina ditahan di wad untuk dipantau secara rapi berikutan bacaan tekanan darah dan gulanya yang tidak stabil.

Usia kandungan kini sudah mencecah 34 minggu dan hamil anak kembar buat kali kedua, Dr Muszaphar memberitahu disebabkan keadaan tersebut mengakibatkan badan isterinya mengalami pembengkakan.

BACA: Siti Nurhaliza, Dr Sheikh Muszaphar Individu Paling Dikagumi Di Malaysia

Video – Covid test Dr Halina is now at 34 weeks of her pregnancy – Alhamdulillah Unfortunately she has to be admitted today for strict monitoring as her BP & Sugar levels are high which explains her puffiness . With twin pregnancy , your hormones become haywire and needs to be regulated . Be strong love . InsyaAllah everything will be at ease. Salam Everyone Love As Always PS – The things you need to do with your loved ones which include Covid test …. Do pray for us Everyone . Amiinn ….

A post shared by  Dr Sheikh Muszaphar Shukor (@drsheikhmuszaphar) on Nov 10, 2020 at 7:51pm PST

“Kandungan Dr. Halina kini sudah berada pada 34 minggu, Alhamdulillah. Malangnya, dia terpaksa dimasukkan ke wad hari ini untuk pemantauan rapi berikutan bacaan tekanan darah dan paras gula tinggi yang mengakibatkan dirinya mengalami pembengkakan.

“Mengandung anak kembar, horman tidak akan stabil dan perlu dikawal,” katanya.

Menerusi perkongsian di Instagram, Dr Muszaphar turut memuat naik video pendek beliau dan isterinya sedang menjalani prosedur saringan COVID-19 yang telah menjadi syarat wajib sebelum dimasukkan ke wad.

Angkasawan pertama negara itu turut memohon orang ramia mendoakan agar urusan dia dan isteri dipermudahkan hendaknya.

Dr. Sheikh Muszaphar dan Dr. Halina telah mendirikan rumah tangga pada 10 Oktober 2010 dan telah dikurniakan empat orang cahaya mata iaitu Sophea Isabella, Sophea Natasha dan kembar lelaki, Sheikh Adam dan Sheikh Noah.


Empat Tahun Menanti, Awie Bakal Timang Anak Keenam

Hampir empat tahun menanti selepas mendirikan rumah tangga pada 2016, penyanyi dan pelakon popular Datuk Awie memaklumkan beliau dan isteri bakal menimang cahaya mata keenam pada tahun hadapan.

Awie atau Ahmad Azhar Othman, 52 tahun, berkata kandungan anak sulung bersama isterinya Sharifah Ladyana Syed Samsuddin, kini sudah memasuki usia tujuh bulan dan dijangka bakal bersalin Januari depan.

“Alhamdulillah, setakat ini semuanya berada dalam keadaan baik. Ibu dan baby juga sihat-sihat sahaja. Tak ada apa yang ingin saya katakan, hanya memohon doa agar semuanya dipermudahkan,” katanya.

Perkhabaran gembira itu turut dikongsikan oleh Awie menerusi Instagram miliknya semalam. Awie turut memuat naik video menemani sterinya untuk membuat pemeriksaan rutin ibu hamil di sebuah hospital.

“Saya di sini bersama isteri untuk check kandungan tujuh bulan. Sudah lima anak saya dilahirkan di sini dengan satu doktor yang sama,” katanya.

Awie dan Sharifah Ladyana mendirikan rumah tangga pada 7 Oktober 2016 di Songkhla, Thailand. Terdahulu Awie pernah berkahwin dengan penyanyi dan pelakon Arni Nazira pada tahun 1998 dan dikurniakan dua orang anak iaitu Puteri Aleeya Antasha, 19, dan Puteri Aleefa Antasha, 17.

Awie kemudian bernikah dengan Rozana Misbun adik kepada aktres Haliza Misbun pada 2006. Kasil daripada perkahwinan mereka, iaitu Putra Ahmad Merrah,11, Putra Ahmad Rezzki, 10; dan Puteri Qasseh Antasha, 8.


Abby Abadi Sanggup Rentas Negeri Selamatkan Bayi Yang Nak Dibuang

Kini mempunyai tiga orang anak angkat, sejak dua tahun lalu, pelakon Abby Abadi terkenal dengan misi kemanusiaannya dalam membantu menyelamatkan bayi dan menyerahkan kepada mereka yang mahu mengambil sebagai anak angkat.

Baru-baru ini, Abby berkongsikan kisah berita gembira apabila berjaya menyelamatkan seorang lagi bayi yang ingin di buang di Kota Bharu, Kelantan dan menyerahkan kepada keluarga angkatnya di Terengganu.

BACA: Tayang Video Suami Solat Belakang Gerai, Abby Abadi Pelik Ramai Tak Senang Hati

“Alhamdullillah Syukur. Suami saya berjaya bawa kereta dari Kota Bharu 11.30 malam, sampai ke Kuala Terengganu pukul 1.30 pagi. Kuat betul kesayangan saya ni, saya mengantuk dah, tapi tidur-tidur ayam sahaja sebab pegang baby.

“Berjaya memberi kebahagiaan kepada sepasang lagi pasangan yang belum dikurniakan anak walaupun sudah 10 tahun mendirikan rumah tangga,” katanya.

Abby turut memuat naik foto bersama pasangan berkenaan yang sudah berdepan tiga kali masalah keguguran sepanjang proses kehamilan dan akhirnya dikurniakan rezeki zuriat meskipun anak angkat.

“Tiga kali gugur katanya tak ada rezeki. Terakhit, terasa sangat sebab dah enam bulan setengah. Tapi itulah, nak buat macam mana. Akhirnya Allah izinkan rezeki anak dengan jalan yang berbeza.

“Saya nasihatkan usahalah untuk susukan. Ambillah suntikan atau makan ubat asal bayi dapat menyusu sekurang-kurangnya lima kali kenyang yea. Senang nanti bila besar,” ujarnya.

Diruangan komen, rata-rata netizen dan pengikutnya memuji tindakan Abby yang sanggup bersusah payah dalam membantu pasangan yang mengimpikan zuriat.

Difahamkan, sehingga kini Abby sudah berjaya membantu lebih 30 pasangan untuk mendapatkan bayi angkat.


Syafie Naswip Terima Mesej Ugutan Santau Di Instagram

Tiada angin tiada ribut, pelakon Syafie Naswip mendedahkan dia menerima mesej ugutan menerusi Instagram miliknya. Tidak tahu apa salahnya, Syafie berkata dia langsung tidak mengenali individu berkenaan.

Memuat naik paparan skrin mesej itu menerusi Instagram, individu itu memberi amaran sanggup berhabis duit untuk menghantar santau kepada Syafie dan akan berusaha melakukan apa sahaja cara untuk menyantau pelakon tersebut.

Difahamkan tidak lama kemudian pengguna Instagram palsu tersebut sekali lagi menghantar Direct Message melemparkan kata-kata kesat serta menghina ibu Syafie.

“Kau nih dok pos kat IG pula. Muka kau dengan mak macam sial lah,” tulis akaun palsu tersebut.

Menurut Syafie, pengguna Instagram palsu tersebut telah menggunakan gambar-gambar dan video-video daripada Instafamous yang menggunakan nama tokwann_.

“Instafamous tersebut ada menghubungi adik saya dan memberitahu bahawa gambar-gambarnya digunakan oleh akaun palsu tersebut. Dia bersumpah bahawa bukan dia yang menghantar mesej tersebut kepada saya.

“Pada masa yang sama dia juga telah membuat laporan polis mengenai hal tersebut setelah melihatnya di Instagram saya,” katanya.

Dalam pada itu, Syafie telah pun membuat laporan polis di Balai Polis Nilai dan menyerahkan segalanya kepada pihak berkuasa untuk membuat siasatan.  Kata Syafie lagi, dia juga berharap individu tidak bertanggungjawab itu berjaya ditangkap dan dibawa ke muka pengadilan.


Kongsi Kemakmuran Bersama Setiap Lapisan Masyarakat

Bayangkan situasi di mana anda perlu sediakan hidangan untuk 400 orang. Bagaimana pula sekiranya jumlah sama digandakan dengan tujuh hari selama sebulan.

Itulah rutin harian perlu dijalani pemiliki Chef on Wheels, Seet Wai Song, sejak Perintah Kawalan Pergerakan (PKP) diumumkan kerajaan pada 18 Mac lalu.

Seet mula mengedarkan makanan menerusi program Sponsor A Meal (SAM), kepada setiap lapisan masyarakat yang terkesan rentetan perintah kawalan itu.

Sehingga hari ini, biarpun kerajaan mula memberikan kelonggaran terhadap arahan itu namun semangat kekitaan dimiliki Seet untuk membantu golongan yang terkesan berterusan.

Hari ini, program sumbangan makanan dijalankan itu berkembang menjadi landasan untuk membantu golongan berpendapatan rendah (B40) yang ingin membuka perniagaan mereka sendiri.

Seet berkata, SAM bertuah kerana dikelilingi individu yang enggan diri mereka didedahkan namun berpegang teguh pada prinsip usaha murni tidak memerlukan hebahan atau sebaliknya menjadi ‘bintang’ di sosial media untuk dimulakan.

Sejajar dengan konsep kemakmuran bersama, visi diketengahkan itu diharapkan dapat memberi manfaat kepada setiap lapisan masyarakat yang memerlukan bantuan.

“Saya dikelilingi oleh ‘bidadari’ menyokong usaha ini. Mereka lebih selesa untuk tidak dikenali sebaliknya mementingkan pencapaian diketengahkan ini,” kata Seet.

“Mereka berkongsi rezeki dimiliki bagi membantu golongan kurang bernasib baik dan barisan hadapan yang memerah keringat.

Tambahnya, selain menyampaikan makanan kepada gelandangan, SAM turut menyalurkan makanan kepada hospital dan pelajar universiti yang tidak dapat pulang ke rumah masing-masing berikutan PKP.

“Kami ingin membantu seramai mungkin..untuk membantu setiap individu memerlukan. Mereka yang menyokong usaha ini juga datang dari pelbagai latar belakang.”

“Inilah semangat sebenar rakyat Malaysia. Apabila menyentuh tentang kebajikan, kita amat prihatin tanpa mengambil kira warna kulit.”

Tambahnya usahanya itu turut mendapat kerjasama daripada beberapa syarikat selain menyampaikan sumbangan makanan kini kedua pihak sedang merancang untuk menyediakan peluang perniagaan buat golongan B40.

“Usaha seperti ini sememangnya memerlukan masa, namun saya yakin ia akan membuahkan hasil,” kata Seet.

Zamzani Abdul Wahab, lebih dikenali sebagai Chef Zam, bersetuju konsep kemakmuran bersama terbukti menerusi kehangatan sikap rakyat Malaysia yang sedia membantu.

Malah, tema bagi Persidangan Kerjasama Ekonomi Asia Pasifik (APEC) 2020 iaitu ‘Mengoptimumkan Potensi Insan ke arah Masa Depan Perkongsian Kemakmuran’ mencerminkan falsafah ‘Perkongsian Kemakmuran.’

Sebagai salah seorang ahli penting badan kebajikan Food Aid Foundation, Chef Zam berkata, “Kita perlu berganding bahu – perkara ini tidak terhad buat chef atau pertubuhan bukan kerajaan (NGO) sahaja.”

Food Aid Foundation sudah memainkan peranan penting dalam menyampaikan makanan harian kepada rakyat Malaysia biarpun sebelum COVID-19 melanda negara.

“Pegangan kami adalah tiada individu dibiarkan kelaparan. Pun begitu, ketika COVID-19, kami menyalurkan makanan kepada individu yang dikuarantin di pusat kuarantin dan mereka yang berada di skim perumahan awam.

“Ada ketika, kami turut berkerjasama dengan NGO lain untuk mengedarkan makanan kepada golongan gelandangan,” tambahnya.

Che Zam berkata, bagi membolehkan makanan disalurkan itu tahan lama, mereka melakukan penambahbaikan. “Kami menerima brownies dan kek butter hampir luput. Dari membuang hidangan seperti itu, kami jadikan pembuka selera yang enak. Ia berubah menjadi hidangan baru.

Katanya pada detik sukar, adalah baiknya untuk “menjadikan yang terbaik” dari apa yang sudah sedia ada. Food Aid Foundation bahkan mendekati sebuah gimnasium Muay Thai di tengah Kuala Lumpur yang memulihkan kanak-kanak bermasalah melalui seni mempertahankan diri.

Kelab Dragon Muay Thai di Bukit Bintang menempatkan anak-anak muda untuk mempelajari seni mempertahankan diri, berdisiplin dan membantu pengurusan gimnasium bagi membolehkan mereka mempelajari konsep perkhidmatan pelanggan dan keusahawanan.

Inisiatif, yang dimulakan pada 2015, bertujuan untuk membantu remaja dari bebanan tekanan dan keluar dari kelompok kemiskinan.

Itu adalah antara inisiatif diusahakan rakyat Malaysia bagi membantu meningkatkan status golongan memerlukan. Seiringan itu, perhimpunan secara maya ahli ekonomi APEC 2020 membolehkan sesi penukaran idea dan rangkaan dasar politik terhadap isu yang dihadapi masyarakat, sekali gus menjadikan perbincangan terhasil sebagai pemangkin mencakupi segenap lapisan masyarakat di rantau ini.

Sebagai tuan rumah, Malaysia mengharapkan keutamaan agenda kemakmuran bersama dapat diterjemahkan ke dalam rancangan kerja bagi anggota organisasi terbabit pada tahun ini.

Konsep kemakmuran bersama, diperkenalkan oleh Malaysia ketika Sidang Kemuncak Ketua Pegawai Eksekutif APEC di Papua New Guinea pada 2018, sejajar dengan aspirasi global dan domestik Malaysia.

Selaku Pengerusi Mesyuarat Pegawai Kanan APEC 2020, Hairil Yahri Yaacob, pada awal tahun ini menyuarakan harapannya agar agenda kemakmuran mampu menjangkau segenap lapisan masyarakat.

“Kami mahu setiap lapisan masyarakat dapat merasai agenda diketengahkan APEC buat mereka,” Hairil berkata demikian kepada Sekretariat APEC ketika pertengahan persiapan Mesyuarat Pegawai Kanan pertama bagi 2020 pada Februari lalu.

Rangkaian pertemuan itu diadakan sepanjang tahun, menyaksikan perwakilan dari pelbagai ekonomi berpegang teguh terhadap komitmen mereka untuk berusaha mewujudkan dasar cukai, perdagangan dan perniagaan yang membolehkan pembangunan semula ekonomi masing-masing.

Pembangunan semula ekonomi juga bermaksud peningkatan kecekapan rantaian bekalan yang memberi keuntungan terhadap pelbagai sektor. Perkara ini dapat membantu penggerak industri untuk bangkit kembali dari penurunan ekonomi perdagangan sepanjang pandemik.

Kekukuhan ekonomi membolehkan perniagaan dan komuniti menikmati pulangan yang lebih baik. Ini secara langsung memperlihatkan lebih banyak syarikat bahkan individu memberi komitmen untuk menolong insan lain sebagai sebahagian daripada tanggungjawab sosial mereka.

Dasar yang dibuat dan ditegaskan ketika sidang kemuncak APEC 2020 dapat memberikan manfaat kepada lebih ramai masyarakat apabila ia disempurnakan oleh pelbagai ekonomi.

APEC menjadi forum antara 21 ahli ekonomi di rantau Pasifik untuk mempromosi perdagangan bebas di seluruh rantau Asia Pasifik. Malaysia menjadi tuan rumah APEC untuk kali kedua – yang pertama pada 1998.

Tahun ini, Malaysia melakar sejarah sebagai ekonomi pertama yang menganjurkan APEC menerusi format maya sepenuhnya. Kementerian Perdagangan Antarabangsa dan Industri adalah sekretariat kebangsaan acara terbabit.


Rasa Badan Macam Ikan Paus, Atikah Suhaime Tolak Tawaran Berlakon

Gara-gara tidak yakin dengan bentuk badannya yang dikatakan semakin gemuk dan membesar, pelakon Atikah Suhaime mengakui dia terpaksa menolak banyak tawaran berlakon kerana keadaannya itu.

Meluahkan perkara itu menerusi Insta Story, Atikah berkata di sebabkan masalah itu secara tidak langsung menjejaskan semangatnya untuk muncul kaca televisyen.

“Saya sedih kerana sekarang saya sudah gemuk. Saya tidak pernah gemuk sebelum ini. Jadi, saya asyik tolak tawaran lakonan yang datang kerana merasakan kelihatan besar seperti paus di televisyen sekarang,” tulisnya.

Bagaimanapun, Atikah tidak menjelaskan punca mengapa berat badannya naik. Katanya lagi, kegembiraan yang ditayang di media sosial hanyalah sebagai salah satu usahanya untuk mengubat kesedihan.

“Saya sangat sedih kerana tidak boleh pulang, rezeki saya di sini. Saya tidak tunjuk kesedihan di Instagram. Saya tunjuk posting yang menggembirakan bukan sebab saya mahu menunjuk-nujuk, tetapi kerana itulah cara saya atasi rasa down setiap hari,” tulisnya lagi.

Dalam pada itu, Atikah turut menegaskan kepada netizen supaya berhenti bertanya soal kahwin kepadanya kerana sekarang bukanlah masa yang sesuai untuk diaju soalan berkenaan.

“Lagi satu, berhenti tanya bila saya akan kahwin, ibu bapa saya di Singapura, macam mana nak kahwin?,” tegasnya.

Terdahulu, Atikah dikatakan sudah pun bertemu pengganti dan sedang hangat bercinta dengan seorang ahli perniagaan, Datuk Lokman Teh.


Yana Samsudin Selamat Lahirkan Bayi Perempuan

Tahniah diucapkan kepada Yana Samsudin dan suami, Fadzil Zahari yang selamat menimang cahaya mata kedua mereka, bayi perempuan di sebuah pusat perubatan swasta di Batu Pahat, Johor pada Sabtu lalu.

Berkongsikan perkhabaran gembira itu di Instagram, Fadzil meluahkan rasa syukur proses kelahiran anak mereka berjalan lancar dan isteri serta anak perempuan mereka berada dalam keadaan yang baik.

Menerusi entri itu, Fadzil turut memuat naik foto mereka sekeluarga di hospital dan Yana sedang mendukung anak perempuan mereka. Bagaimanapun, setakat ini masih belum mendedahkan nama dan wajah anak mereka.

Dalam pada itu, menerusi satu perkongsian Yana memaklumkan dia akan berehat selama dua bulan daripada dunia permainan video untuk menjalani proses berpantang dan suaminya akan menggantikan tempatnya.

“Yana akan bercuti lebih kurang dua bulan daripada game streaming dan En Ketua Rumah @fadzilzahari akan teruskan stream, sokonglah dia, dia pun kelakar juga sebenarnya huhu,” katanya.

Yana dan Fadzil mendirikan rumah tangga pada 13 Februari 2015. Hasil perkongsian hidup, mereka dikurniakan cahaya mata sulung, Aisy Mateen yang kini berusia empat tahun.


Genap 9 Bulan Meninggal Dunia, Abam Bocey Datang Dalam Mimpi Ali Puteh

Meskipun sudah sembilan bulan berlalu, pelawak Ali Puteh memaklumkan masih ramai yang datang menziarahi pusara abangnya Allahyarham Abam Bocey. Malah, Ali berkata pusara abangnya juga sentiasa bersih.

Menurut Ali kasih sayang terhadap abangnya tetap utuh meskipun pelbagai kecaman dan hinaan diterima sejak pemergian arwah. Baginya hanya mereka sekeluarga sahaja yang tahu tentang yang tahu perkara sebenar.

“Hari ini 10 haribulan, genap 9 bulan pemergianmu abang. Kubur masih dilawati orang dan sentiasa bersih. Biar apa orang kata orang hina pekakkan telinga kerana apa pun terjadi kita tetap adik beradik.

“Mereka tidak tahu apa-apa perihal kita. Hanya kita sekeluarga yang tahu. Maafkan sahaja mereka-mereka semua yang hina kita.,” katanya.

Menerusi perkongsian di Instagram itu, Ali turut memberitahu dia didatangi arwah dalam mimpinya pada Isnin lalu. Ali berkata abangnya hanya tersenyum dan mendoakan agar Allahyarham ditempatkan dikalangan orang beriman.

“Malam tadi mimpi kau datang bang jenguk kami. Senyum je kau, semoga tenang disana ya bang. Mak sihat Alhamdulillah dan semua sihat. Semoga kau ditempatkan dikalangan orang beriman. Tengokkan Ainul Mardhiah ya dekat sana,” tulisnya.


Mawar Rashid Menitis Air Mata Terima Kejutan Anniversary Dari Suami

Baru sahaja menyambut ulang tahun perkahwinan yang ke-3, pelakon Mawar Rashid berkongsikan momen indah apabila menerima kejutan istimewa sempena anniversary daripada suami tercinta, Raf Yaakob.

Bakal menimang cahaya mata kedua tidak lama lagi, Mawar berkata kejutan yang diterima kali menyentuh hatinya sehingga dia mengalirkan air mata tanpa henti. Mawar turut memuat naik fotonya bersama suami memakai pakaian sedondon merah.

BACA: Nak Bina Masjid & Bayar Zakat RM1 Juta, Mawar Rashid Kerja Keras Hingga Rindu Anak

“Happy 3 years anniversary cinta hatiku..tadi dah wish macam-macam. Jazakallahu khaira paplove. Kalini dapat surprise memang dia punya tersentuh tu, lain macam. Air mata tak stop tadi, perasaan tak terungkap. Syukur Alhamdullilah..Anje sayang abang Raf Yaakob,” tulisnya.

Dalam satu perkongsian lain, Mawar turut memuat naik foto memaparkan cincin tunang serta cincin nikah sebagai tanda cinta dan pengikat kasih sayang sesama mereka.

Mawar dan suaminya telah mendirikan rumah tangga pada November 2017 yang lalu dan telah dikurniakan seorang cahaya mata, Raden Muhammad Rafael.


Haqiem Rusli Beli Kereta Proton X70 Untuk Ibu

Selepas menghadiahkan dirinya sebuah kereta mewah Mercedes Benz GLC 20 dianggarkan berharga RM290,000, penyanyi muda Haqiem Rusli menunaikan hasrat ibunya untuk memiliki kereta Proton X70.

Kereta tersebut dianggarkan bernilai RM122,800, Haqiem berkata ibunya sudah menyatakan hasrat ingin memiliki kereta baharu sejak awal tahun lagi dan dia berkongsi wang bersama ibunya untuk membeli kereta berkenaan.

“Sekarang baru ada rezeki untuk kami beli. Saya dan ibu, berkongsi wang membelinya bersama-sama. Namun, saya sebenarnya taknaklah heboh-hebohkan cerita beli kereta baharu ini. Nanti, ada yang kurang selesa mengenainya.

“Apapun, bila ia sudah ditanyakan, saya okay saja memberi penjelasan. Tetapi, sama ada ia dibeli secara tunai atau tidak, biarlah rahsia,” katanya kepada Harian Metro.

Menerusi Insta Story, Haqiem turut memuat naik foto dia bersama ibunya berlatar belakangkan kereta berkenaan yang berwarna merah dengan kapsyen ringkas, suka emak dapat kereta baru.

Haqiem berkata sebagai anak dia berusaha untuk mengembirakan ibu tersayang lebih-lebih lagi ibunya sudah lama menyuarakan hasrat untuk memiliki kereta idamannya itu.


Ika Nabella Kini Berhijab, Mahu Jadi Isteri & Ibu Yang Baik

Memuat naik imej bertudung sejak beberapa hari lalu, penampilan pelakon Ika Nabella menjadi perhatian ramai. Akhirnya terbuka hati untuk berhijab, Ika berkata dia masih dalam proses untuk menjadi muslimah yang lebih baik.

Berkongsikan perkara itu secara perlahan-lahan, Ika berkata dia bimbang jika penghijrahannya itu akan terjejas. Masih menyesuaikan dengan imej baru itu, Ika berkata dalam masa sama mahu menjadi isteri dan ibu yang baik.

“Sejujurnya saya memang dah niat nak berhijab lama tetapi hati saya berbolak balaik dan saya dah banyak kali cuba-cuba pakai tudung cuma saya rasa masa tu banyak fikir duniawi dan karier saya.

“Bila sekarang di usia 31 tahun saya dah dapat apa yang saya nak walaupun kehidupan sangat-sangat sederhana, bagi saya Allah dah bagi semua yang saya minta.

“Masa bujang dulu saya nak sangat kahwin dan Allah hadirkan suami dan selepas kahwin dalam masa tiga tahun saya doa sangat nak anak. Allah kurniakan zuriat masa tu, saya terdetik apa saya nak semua dapat taip saya tak sempurna menutup aurat dan sebagainya,” katanya.

Dalam pada itu, Ika berkata anaknya menjadi pendorong dirinya membuat keputusan untuk berhijab dan juga memulakan perniagaan baru. Ujarnya, dia mahu menjadi contoh yang baik untuk anaknya.

“Anak banyak mengajar dan memberi dorongan kerana saya nak memori dia penuh dengan benda baik-baik dan lihat saya sebegai role model,” katanya.

Ika mendirikan rumah tangga dengan Muhammad Zaid Aznam pada 30 Julai 2016 dan menimang cahaya mata lelaki, Muhammad Noah Zayn pada 23 Oktober 2019.


“Sakinah Kahwin? Sumpah Saya Tak Tahu…”

Hangat diperkatakan mengenai dakwaan Sharifah Sakinah sudah berkahwin dengan jejaka Mat Saleh yang dikenali sebagai Michael Hansén, kakaknya pelakon Sharifah Shahira berkata dia tidak tahu menahu tentang dakwaan itu.

Menurut Shahira atau lebih mesra dipanggil Shiera berkata dia dan juga ahli keluarga lain tidak pernah tahu Sakinah sudah menamatkan zaman janda. Ujarnya, jika benar adiknya sudah berkahwin pasti ahli keluarga akan tahu.

“Ya ke? Sumpah saya tak tahu dia dah berkahwin ke dah bertunang ke. Apapun kami tidak menghalang sekiranya dia bertemu jodoh. Itu kehidupan dia, cuma kami minta doakan yang baik-baik buat dia,” katanya.

Dalam pada itu, Sheira berkata Sakinah seorang yang suka mengusik dan mungkin komen balas emoji cincin itu hanya gurauan sahaja.

“Sakinah adik saya, darah daging saya. Saya sayangkan dia. Sakinah ni jenis yang suka mengusik, happy go lucky.

“Mungkin emoji cincin tu dia letak sebab nak mengusik rakyat jelata iaitu netizen. Dia jenis yang tak suka bergaduh sebab benda-benda kecil, cuma kadang-kadang tu hyper sikit je,” katanya ketawa.

Terdahulu, menerusi foto mesra mereka di kolam renang, akinah didakwa memberi ‘hint’ bahawa dia sudah berkahwin. Ada netizen berpendapat mereka perlu segera mendirikan rumah tangga dan komen itu dibalas oleh Sakinah dengan emoji cincin.

Melihatkan perkongsian Sakinah itu, rata-rata netizen mendakwa pasangan itu sudah pun berkahwin namun tidak didedahkan kepada umum.


Mira Filzah Tak Sangka Suami Berjaya Buat Mekap Ala Jennie Blacpink

Sudah hampir tiga bulan melayari bahtera alam rumah tangga, namun masih ramai yang belum boleh move on dengan kisah cinta pelakon Mira Filzah dan suaminya Wan Emir Astar.

Mempunyai saluran YouTube mereka sendiri diberi nama #EmirAmirah, Mira berkata video yang dihasilkan atas permintaan para peminat yang ingin mengetahui lebih lanjut mengenai kehidupan pasangan itu dalam melayari bahtera rumah tangga.

BACA: Wan Emir Setia Temani Mira Filzah Buat Kek Pisang Di Dapur

Jika sebelum ini mereka memuat naik video membuat kek bersama-sama, dalam video terbaru Mira meminta suaminya membuat solekan pada wajahnya persis penyanyi Kim Jennie dari kumpulan Blackpink.

Menerusi video tersebut, Emir dilihat mendengar baik arahan Mira supaya solekan yang dihasilkan berjaya serta memuaskan hati isterinya.

Di penghujung video tersebut, Mira seolah terkejut dengan hasil solekan suaminya itu dan menyifatkan solekan tersebut memuaskan meskipun baru pertama kali melakukannya.

Diruangan komen, rata-rata peminat suka dengan telatah mereka berdua yang tampak romantis dan serasi bersama. Malah, ramai yang memuji Emir melakukan tugas yang baik menatarias wajah isterinya serta tidak sabar untuk melihat video mereka seterusnya.

Baru sahaja disiarkan semalam, video berdurasi 26 minit itu telah mendapat sebanyak 245,000 jumlah tontonan.


Mila Jirin Rayu Kerajaan Benar Pengeluaran KWSP Bantu Rakyat Susah

Masih hangat diperkatakan mengenai isu pengeluaran wang Kumpulan Simpanan Pekerja (KWSP), perkara itu turut mendapat perhatian penyanyi dan usahawan Mila Jirin meminta kerajaan membenarkan pengeluaran wang bagi mereka yang terjejas.

Menerusi satu perkongsian di Instagram, Juara program realiti Akademi Fantasia musim ke-5 yang juga pengasas Bizmila itu juga turut berharap kerajaan lebih peka dengan permasalahan kewangan yang dihadapi rakyat ketika ini.

BACA: Hidup Susah, Mila Jirin Pernah Ikut Bapa Pungut Tin Tepi Jalan

Dalam pada itu, Mila turut memberi cadangan mengenai pengeluaran wang tersebut dengan melakukan cara sama seperti moratorium yang diberikan kepada mereka yang terjejas pendapatan, gaji dipotong atau diberhentikan kerja.

“Mereka minta duit KWSP mereka bukan untuk bersuka ria. Wahai kerajaan tolong bantu mereka yang amat memerlukan.

“Saya mencadangkan, mereka yang nak keluarkan duit mereka ini ikut cara Moratoriaum contohnya bagi bukti memang pendapatan merosot, gaji dipotong dan diberhentikan kerja atau apa sahaja lah yang difikirkan baik.

“Asalkan dapat bagi sedikit dana mungkin boleh dijadikan permulaan atau modal mereka berniaga kecil kecilan. Bantulah mereka wahai kerajaan, rakyat sedang susah,” tulisnya.


Jangan Risau! Peluang Kerja Baharu Ini Pasti Buat Anda Tersenyum

Tipu sangat kalau cakap anda tak risau tentang status pekerjaan sekarang ni kan? Ni yang masih ada kerja, belum lagi anda yang dah hilang kerja. Lagi terasa sakitnya! Ye lah macam mana nak survive untuk hari seterusnya kan?

Dengan keadaan wabak pandemik yang tak tunjukkan langsung untuk hilang dari negara kita ni. Entah bila lah ia akan ‘stay’ dengan kita nih. Risaunya lahai. Tapi yang penting anda patuhi SOP okay! Jaga diri sentiasa.

Sebut pasal pekerjaan ni, pasni anda dah boleh senyum sampai telinga dah! Faham dengan keadaan pandemik yang berlaku sekarang, dalam #Belanjawan 2021 yang dibentangkan hari Jumaat lepas ternyata memberikan sedikit sinar harapan untuk anda yang hilang kerja ni.

Beberapa strategi dah pun dibentangkan untuk menjana dan mengekalkan pekerjaan. Sejak COVID-19, memang tak dapat dinafikan ramai hilang kerja dan menganggur. Kecoh sekejap bila haritu perniagaan apa pun tak boleh dijalankan. Tapi lepas kerajaan buka semula ekonomi dan melaksanakan PRIHATIN dan PENJANA, kadar pengangguran telah turun.

Berita baik untuk anda, untuk tahun hadapan, Kerajaan akan melaksanakan Skim Jaminan Penjanaan Pekerjaan (JanaKerja) yang melibatkan 500 ribu peluang pekerjaan baharu termasuk pelbagai program peningkatan kemahiran dan latihan semula melalui perbelanjaan Kerajaan sebanyak 3.7 bilion ringgit. Wow! Ada peluang untuk nak apply kerja tu nanti.

Kerajaan juga akan meneruskan inisiatif pengambilan pekerja di bawah PERKESO yang kini dikenali sebagai PenjanaKerjaya dengan beberapa penambahbaikan. Jom check out kat bawah ni.

1. Insentif untuk pekerja bergaji 1,500 ringgit ke atas akan dinaikkan 800 ringgit sebulan, 40 peratus daripada gaji bulanan, terhad kepada insentif maksimum 4,000 ringgit sebulan;

2. Majikan akan diberi insentif tambahan sebanyak 20%, menjadikan keseluruhan insentif majikan berjumlah 60% untuk menggalakkan peluang pekerjaan kepada golongan OKU, penganggur jangka panjang dan pekerja yang diberhentikan.

3. Insentif khas sebanyak 60% daripada gaji bulanan disediakan dengan 40% disalurkan terus kepada majikan dan 20% kepada pekerja tempatan yang menggantikan pekerja asing. Ini untuk sektor yang ada pekerja asing seperti pembinaan dan perladangan.

4. Bagi mereka yang telah diambil bekerja di bawah PenjanaKerjaya, kos maksimum program latihan yang layak dituntut majikan dinaikkan daripada 4,000 kepada 7,000 ringgit bagi menjalani program kemahiran tinggi atau sijil profesional. Amacam?

Bukan ini jer, ada lagi gais. Kerajaan ada juga melaksanakan reskilling dan upskilling. Benda apa pulak ni? Meh baca kat bawah ni. Jangan malas!

Program peningkatan kemahiran dan latihan semula atau reskilling and upskilling jugak akan dilaksanakan. Bsanyak juga dana yang diperuntukkan untuk program-program yang boleh bukak peluang pekerjaan pada anda. Anda boleh tengok kat bawah ni okay!

1. Program Kementerian Pengajian Tinggi persijilan profesional (KPT-PACE) iaitu graduan baharu ditawarkan baucar bernilai 3,000 ringgit seorang untuk mengambil kursus sijil profesional di universiti awam dan swasta. Wuu..banyak tu!

2. Pembangunan Sumber Manusia Berhad atau HRDF, program latihan dan kerja secara usahasama dengan majikan sektor swasta;

3. MDEC untuk memudahkan peralihan bakat tenaga kerja sedia ada bagi mengisi keperluan dalam industri ICT yang sekarang ni kian mengembang;

4. Peruntukan kepada pihak berkuasa pembangunan wilayah terutamanya IRDA dan SEDIA untuk melengkapkan kemahiran baharu kepada tenaga kerja yang terjejas teruk akibat penutupan sempadan bagi pelancong asing agar memudahkan mereka mendapat peluang kerja atau sumber pendapatan baharu.

5. Peruntukan untuk PERHEBAT bagi program latihan kemahiran dan keusahawanan yang dijangka memanfaatkan 12 ribu veteran Angkatan Tentera Malaysia.

Semua ni dibuat untuk menggalakkan anda meningkatkan kemahiran serta menceburi bidang baharu.

Kerajaan juga akan memperkenalkan inisiatif MySTEP atau Short-term Employment Programme dengan peruntukan lebih 700 juta ringgit. Inisiatif ini akan menawarkan 50 ribu peluang pekerjaan secara kontrak dalam sektor awam dan Syarikat Berkaitan Kerajaan atau GLC bermula Januari 2021.

Di bawah inisiatif ini, 35 ribu peluang pekerjaan akan ditawarkan di dalam sektor awam. Manakala syarikat GLC pula akan menyediakan 15 ribu peluang pekerjaan yang mengutamakan bidang teknikal dan kewangan.

Menerusi pakej-pakej rangsangan, subsidi upah juga disediakan sehingga sembilan bulan. Kerajaan juga membiayai Program Subsidi Upah, PERKESO yang membantu 2.7 juta pekerja dan lebih daripada 330 ribu majikan.

Walau bagaimanapun, masih ramai pekerja terkesan, terutamanya dalam sektor pelancongan. Dengan ini, Kerajaan akan melanjutkan pelaksanaan Program Subsidi Upah selama tiga bulan khususnya bagi sektor pelancongan termasuk sektor peruncitan.

Selain itu, had 200 pekerja bagi setiap permohonan akan ditingkatkan kepada 500 pekerja. Sebanyak 1.5 bilion ringgit diperuntukkan dan dijangka akan membantu kira-kira 70 ribu majikan dan 900 ribu pekerja.

Jadi pada anda yang memerlukan kerja, jangan risau. Dengan apa yang disediakan kerajaan ini diharapkan dapat membantu anda di masa hadapan! Kedatangan wabak pandemik COVID-19 bukan penghalang untuk anda terus bermuram okay. Masih ada peluang dan sinar untuk anda!


Sanggup Berhenti Kerja Doktor Gigi, Isteri Nubhan Kini Bergelar Suri Rumah

Umum mengetahui isterinya kepada penyanyi Nubhan iaitu Afifah Tawfek merupakan seorang doktor gigi. Namun, baru-baru ini Afifah mengumumkan sudah pun berhenti berkhidmat sebagai doktor di sebuah Klinik Pergigian Seremban.

Akui bukan perkara yang mudah untuk dilakukan, namun Afifah berkata banyak perkara perlu dipertimbangkan dan keputusan itu dibuat demi kebaikan diri serta keluarganya.

Katanya lagi, semenjak bergelar ibu dan isteri, banyak perkara perlu diambil kira dalam setiap keputusan yang diambil olehnya. Bagaimanapun, Afifah meluahkan rasa syukur dikurniakan suami yang memahami kerjayanya itu.

“Sekarang fie faham sangat susah betul nak buat keputusan bila kita dah ada keluarga dan tanggungjawab besar lagi-lagi bergelar seorang ibu.

“Tahun kedua bekerja lahir pulak Aaffan, sambil kerja sambil pam susu. Alhamdulillah rezeki Aaffan, dapat susu ibu sepenuhnya. Balik kerja sambung jaga Aafiya. Jarak Aafiya dengan Aaffan 2 tahun jem agak penat tapi membahagiakan.

“Suami pulak sangat supportive, sanggup jaga anak kalau Fie perlu travel untuk kerja. Suami tak pernah halang apa sahaja keputusan Fie,” tulisnya.

Menerusi satu perkongsian lain, Afifah turut memuat naik foto suaminya membuat kejutan istimewa sempena hari terakhirnya berkhidmat di klinik pergigian tersebut.

Dalam pada itu, Afifah berkata meskipun kini bergelar suri rumah, namun dia turut mengusahakan perniagaan secara dalam talian sebagai salah satu usaha mendapatkan pendapatan sampingan.

Nubhan dan Afifah telah mendirikan rumah tangga pada tahun 2015 dan telah dikurniakan dua orang cahaya mata iaitu Aafiya Kamilia dan Ahmad Aafan.


‘Hadiah’ Buat Majikan & Staf Yang Terjejas Sebab COVID-19

Wabak pandemik COVID-19 yang muncul kat negara kita ni memang meninggalkan kesan pada kita semua. Macam-macam benda yang berlaku dan terpaksa handle dalam masa yang singkat! Dugaan betul.

Dan tak terkecuali syarikat-syarikat yang terjejas disebabkan COVID-19 ni. Tak kiralah syarikat tu besar, sederhana ataupun kecil. Bila syarikat terjejas of course lah staf kena tempias! Ada yang sampai terpaksa diberhentikan sebab tak boleh nak tanggung disebabkan ekonomi mula merosot.

Prihatin dengan nasib majikan dan staf, kerajaan memperkenalkan Program Subsidi Upah 2.0 dalam beberapa sektor terutama pelancongan yang masih terjejas akibat COVID-19 ni.

Sejak Perintah Kawalan Pergerakan Pemulihan (PKPP), subsidi upah ini diberi kepada majikan yang masih terjejas iaitu syarikat yang menghadapi pengurangan hasil sekurang-kurangnya 30 peratus berbanding tahun lalu.

Tujuan PSU ialah untuk membantu majikan yang terkesan dari segi ekonomi akibat COVID-19 supaya dapat meneruskan operasi syarikat serta mengelakkan staf hilang pekerjaan dan punca pendapatan bagi semua syarikat.

Subsidi upah ini diberikan tiga bulan iaitu dengan jumlah RM600 sebulan untuk setiap staf sehingga maksimum 200 orang! Fuh! Memang betul ‘hadiah’ untuk majikan dan staf terutamanya.

Haa…untuk info anda PSU 2.0 adalah bantuan kewangan yang dibayar kepada majikan setiap syarikat bagi setiap staf yang bergaji RM4,000 dan ke bawah. Ini lah ‘talian hayat’ yang majikan boleh gunakan sementara nak kukuhkan ekonomi syarikat.

Program Subsidi Upah 2.0 sudah pasti sangat membantu syarikat mengurangkan beban tanggungan kos upah staf. Dalam masa yang sama membolehkan syarikat mengekalkan bilangan staf sedia ada. Jadi tak ada lagi staf yang dibuang kerja. Betul tak?

Bagi anda yang ada syarikat tapi masih lagi belum mengisi permohonan ni, cepat-cepat buat permohonan okay. Tarikh akhir hingga 31 Disember 2020. Anda boleh tengok infografik di bawah ini untuk majikan yang dah mendaftar.

Masa Perintah Kawalan Pergerakan (PKP), mudah sangat untuk anda mendapat bantuan dan insentif bayaran gaji untuk staf menerusi PSU dibayar melalui Pertubuhan Keselamatan Sosial (Perkeso). Anda juga boleh memohon secara dalam talian dan prosesnya amat mudah. Anda boleh terus KLIK DI SINI.

Kami faham situasi yang berlaku sekarang, jadi jadikan inisiatif ini untuk bantu anda di masa depan okay!


Bot Bantuan Dinaiki Ardell Aryana Diserbu Penduduk Sabah Undang Sebak

Beberapa hari lalu dilaporkan terbang ke Sabah untuk menyertai misi bantuan buat penduduk di kawasan pendalaman di negeri itu, perkongsian terbaru pelakon Ardell Aryana menjadi perhatian netizen.

Meskipun perlu meninggalkan suami dan anak serta berdapan risiko lebih-lebih lagi kes COVID-19 sangat membimbangkan di sana, namun Ardell tetap positif untuk membantu mereka yang kurang bernasib baik.

BACA: Sertai Misi Bantuan Di Sabah, Ardell Aryana Menangis Tinggal Suami & Anak

Perkongsian Ardell itu juga turut tular di laman Twitter apabila rata-rata netizen sebak melihat apabila penduduk melihat kawasan tersebut menyerbu golongan aktivis dengan menaiki bot-bot kecil untuk mengambil bantuan yang ingin disalurkan.

Sedihnya tengok IG Story Ardell yang tengah bagi bantuan dekat Sabah dengan @MyFundAction.

Tengoklah macam mana keadaan depa berebut barang2 tu. Dengan anak bergayut semua. Ya Allah sedihnya ?

Video itu turut mendapat pelbagai reaksi daripada netizen yang mengucapkan terima kasih kepada Ardell serta pasukan bantuan yang bertungkus lumus untuk membantu mereka yang terjejas di sana.

Dalam pada itu, menerusi satu perkongsian di Insta Story, Ardell turut menzahirkan ucapan terima kasih buat rakan artis serta orang ramai untuk menyumbang untuk bantuan yang diagihkan kepada penduduk di sana.


“Saya Bukan Suka-Suka Tayang Atau Bela Bulu Ketiak”

Memuat naik beberapa keping gambar memaparkan dirinya menayang bahagian ketiaknya yang berbulu lebat seolah-olah tidak pernah dicukur, rata-rata pengikut kurang senang dengan perkongsian pelakon Azhan Rani.

Akui lucu apabila netizen sanggup berbahas mengenai bulu ketiaknya, Azhan berkata dia terhibur apabila bulu ketiak boleh menjadi topik perbualan. Namun, pelakon itu berkata bukan dia suka-suka mahu menayang bulu ketiak.

“Saya sebenarnya bukan suka-suka nak tunjuk atau saja-saja bela bulu ketiak. Tapi, ia bagi memenuhi tuntutan watak saya dalam telefilem Kampung Latah Kena Kuarantin untuk Astro First.

“Telefilem komedi ini diarahkan Azizi Chuck Adnan dan siapa yang pernah bekerja dengannya mesti tahu idea Azizi ada kala macam kartun sikit.

“Apapun, di saat negara ketika ini berhadapan penularan jangkitan Covid-19 yang tinggii, apakah bulu ketiak juga merupakan satu lagi pandemik?,” katanya kepada Harian Metro.

Tidak melatah meskipun ada yang mengecamnya, Azhan berkata dia sudah memahami sikap segelintir netizen di media sosial. Ujarnya, jika ada yang tidak senang dengan perkongsiannya itu adalah hak masing-masing.

“Bagaimanapun, bagi pengikut saya di Instagram yang memang ‘follow’ sejak dahulu, mereka tahu karekter saya di media sosial macam mana dan okay saja.

“Apapun, kepada pengikut yang taknak ‘follow’ saya disebabkan bulu ketiak, itu hak masing- masing. Bagi saya, kini hanya bersyukur kerana masih ada tawaran berlakon,” katanya.


Sharifah Sakinah Dah Kahwin Dengan Mat Saleh?

Mengesahkan sudah pun bercerai pada Mei lalu selepas lima tahun mendirikan rumah tangga dengan seorang juruterbang, Aliff Adha, pelakon Sharifah Sakinah mengakui sudah bertemu pengganti dengan seorang jejaka Mat Saleh.

Sering memuat naik foto bersama, Sakinah didakwa memberi ‘hint’ bahawa dia sudah berkahwin dengan jejaka ‘mat salleh’ yang dikenali sebagai Michael Hansén.

Menerusi satu foto yang dikongsikan oleh Michael menjadi perhatian ramai apabila ada netizen berpendapat mereka perlu segera mendirikan rumah tangga. Komen netizen itu dibalas oleh Sakinah dengan meninggalkan emoji cincin.

Melihatkan perkongsian Sakinah itu, rata-rata netizen mendakwa pasangan itu sudah pun berkahwin namun tidak didedahkan kepada umum.

Dalam pada itu, ramai yang tidak melepaskan mengucapkan tahniah kepada pasangan tersebut sebaik sahaja melihat emoji cincin yang ditinggalkan oleh pelakon itu di ruangan komen.

Tidak berahsia mengenai hubungannya dengan jejaka Mat Saleh itu, sebelum ini Sakinah berkata perkenalan mereka bermula di pusat senaman selepas selesai tempoh edah. Sakinah juga mengatakan jejaka tersebut tua 10 tahun darinya.


Takut Lupa Tarikh Anniversary, Ayda Jebat & Nabil Mahir Pilih Nikah 1 Januari

Kurang dua bulan sahaja lagi untuk melangkah ke fasa seterusnya iaitu ke alam perkahwinan, pelakon dan penyanyi Ayda Jebat mengakui dia dan tunangnya, Nabil Mahir sudah mula sibuk membuat persiapan.

Meskipun berdepan kekangan Perintah Kawalan Pergerakan Pemulihan (PKPP), Ayda berharap segala urusan perkahwinan yang dirancang dipermudahkan. Ayda berkata persiapan majlis sudah pun siap 50 peratus.

“Persiapan perkahwinan sedang kami lakukan. Alhamdulillah, persiapan pun sudah melebihi 50 peratus. Saya mohon semua pihak mendiakan agar majlis kami berjalan dengan lancar seperti yang sudah dirancang.

“Majlis perkahwinan kami akan mengikut prosedur operasi standard (SOP) yang ditetapkan. Doakan semoga semuanya lancar,” katanya.

Mengumumkan bakal melangsungkan pernikahan mereka pada 1 Januari tahun depan, Ayda berkata tarikh itu dipilih bagi memudahkan mereka mengingati ulang tahun perkahwinan. Malah, keluarga juga bersetuju dengan tarikh berkenaan.

“Majlis akad nikah akan diadakan di sebelah pagi dan majlis resepsi akan diadakan pada sebelah malam.

“Tarikh ini sudah pun mendapat persetujuan kedua-dua belah pihak keluarga kami. Saya bersyukur keluarga merestui permintaan untuk kami mengadakan majlis pernikahan pada 1 Januari 2021 nanti,” katanya.


Wan Emir Setia Temani Mira Filzah Buat Kek Pisang Di Dapur

Video pertama mereka di di saluran Youtube EmirAmirah berjaya meraih lebih 1 juta tontonan, nampaknya Mira Filzah dan Wan Emir Astar mengambil peluang untuk merakamkan video kedua mengenai kehidupannya selepas melayari bahtera rumah tangga.

Video kedua ini turut menjadi perhatian ramai apabila merakamkan detik-detik manis mereka sebagai suami isteri menghasilkan kek pisang bersama-sama buat pertama kali.

BACA: Tertinggi Suara Pada Suami, Mira Filzah Cepat-Cepat ‘Pujuk’ Wan Emir

Rata-rata netizen memuji keserasian pasangan berkenaan melihatkan Mira lebih banyak bercakap berbanding suaminya sekaligus menunjukkan mereka saling melengkapi.

Diakhir video tersebut, Mira dan Wan Emir merasai hasil kek masing-masing. Lebih manis, Mira turut menyuapkan kek ke dalam mulut Emir.

Bagaimanapun ada segelintir netizen yang memberi komen terhadap masakan tersebut. Malah, ada yang cuba betulkan kesalahan Mira Filzah dalam pembuatan kek tersebut.

Dalam pada itu, ramai yang memuji sikap romantis pasangan itu dan kecomelan mereka. Tidak kurang juga ramai yang cair setiap kali melihat cara Emir memandang isterinya penuh kasih sayang.


Dituduh Demand, Adi Putra Letak Bayaran Tinggi Untuk Bantu Orang Susah

Ditawarkan berlakon dalam satu drama bersiri namun ditarik balik berikutan sejumlah bayaran yang dimintanya agak tinggi, menerusi perkongsian di Instagram pelakon Datuk Adi Putra meluahkan rasa terkilan dan kesal.

Adi berkata dia mempunyai alasan tersendiri mengapa dia meletakkan harga sedemikian. Pelakon berusia 39 tahun itu berkata niatnya hanya ingin menggunakan wang tersebut untuk membantu mereka yang memerlukan.

“Saya dapat tawaran drama bersiri, saya letak gaji tinggi yang memadai…lepas tu tak jadi, dikatakan saya demand. Kenapa saya buat begitu? Kerana niat saya nak bantu rakyat yang susah dari semua gaji saya.

“Mungkin bukan rezeki mereka yang saya nak bantu, sebab pihak berkenaan tak memahami saya,” tulisnya.

Dalam pada itu, Adi berkata tiada salahnya untuk dia meletakkan harga tinggi kerana yakin mampu memberikan hasil kerja yang baik. Namun, dia redha jika sudah tertulis bukan rezekinya.

“Tapi tak salahkan letak gaji tinggi kerana mampu memberi kualiti. Ada pihak yang faham ada yang tidak. InsyaAllah ada rezeki tak kemana. Rezeki ini bukan untuk saya. Ini rezeki rakyat.

“Saya bukan bercakap pasal bayaran, ini untuk orang yang memerlukan. Siapa yang komen negatif sebelum ini semoga Allah memberkati dan merahmati anda,” katanya.


Aaron Aziz Sedih Solatkan Jenazah Ibu Seorang Diri Tanpa Keluarga

Terdahulu, pelakon dan pengarah Datuk Aaron Aziz memaklumkan ibunya Allahyarham Juriana Jaafar telah meninggal dunia pada Sabtu lalu sebuah pusat perubatan swasta di Singapura disebabkan serangan jantung.

Bagaimanapun, perkongsian terbaru Aaron mengundang sebak apabila hanya mampu melakukan solat jenazah seorang diri kerana perlu mengikut prosedur operasi standard (SOP) yang ditetapkan berikutan COVID-19.

Menerusi entri itu, Aaron akui sedih kerana kerana insan-insan tersayang tidak dapat bersamanya melakukan solat jenazah untuk ibunya dan hanya Allah sahaja yang tahu bagaimana sakit perasaannya ketika itu.

“Rasa sakit kerana tidak dapat solat jenazah bersama keluarga tersayang, hanya ALLAH sahaja yang tahu. Semoga Allah pelihara arwah Bonda tercintaku dalam urusannya di Alam Kubur.

“Agar sejuk, lapang dan ditemani sesorang yang cantik dimana ia adalah Al-Quran yang Bonda sentiasa mengaji setiap hari sebelum mempunyai masalah mata,” tulisnya.

Luahan Aaron itu turut membuatkan netizen dan rakan-rakan artis merasa sebak. Dalam pada itu, netizen turut menitipkan ucapan takziah serta berharap agar Aaron sekeluarga tabah menempuhi dugaan ini.


“Tak Nak Buang Masa Bercinta, Rasa Suka Je Terus Kahwin”

Keserasian pelakon Kamal Adli dan Uqasha Senrose di dalam drama gandingan mereka dan di luar set penggambaran membuatkan ramai mahu melihat mereka bercinta di dunia realiti sehingga ke jenjang pelamin.

Tidak melatah dengan usikan tersebut, Kamal berkata dia berterima kasih buat mereka yang mendoakan agar dia bertemu jodoh dengan Uqasha. Ujarnya, dia tidak menolak andia dijodohkan dengan Uqasha.

“Sebelum ini untuk drama Setelah Terlafaznya Akad dan baru-baru ini, pula kami ‘shooting’ selama tiga bulan di Kuantan dan Terengganu, ia sama sekali buatkan kami lebih rapat.

“Yang mendoakan saya agar berjodoh dengan Uqasha, diucapkan terima kasih dan alhamdulillah. Namun saya tak menidakkan, jika ada jodoh dengan dia, saya terima. Kalau ada jodoh oklah,” katanya.

Pernah beberapa kali gagal dalam hubungan percintaan, Kamal berkata dia tidak mahu lagi membuang masa untuk menjalin hubungan cinta. Ujarnya, dia mahu terus berkahwin jika sukakan seorang wanita.

“Sekarang kalau dah ada pasangan yang sesuai, saya tak nak buang masa bercinta bagai. Rasa suka sahaja, terus kahwin. Perkara yang lalu biarlah berlalu dan saya anggap tiada jodoh. Tak perlulah, dikenang lagi,” katanya.

Mengulas mengenai video pengarah Michael Ang memuat naik kesahihan gosip yang mengatakan dia dan Uqasha sudah menghadiri kursus perkahwinan, Kamal menafikan perkara itu dan menganggap sekadar gurauan.

“Dia sengaja buat cerita dan benda ini tak betul. Takkanlah waktu shooting kami sempat nak pergi. Lagipun dalam keadaan Covid-19 ini, mana ada kursus kahwin dianjurkan. Jangan percaya. Dia hanya bergurau.

“Sebenarnya, sekarang pun saya tak boleh fikir apa-apa dengan Covid-19 yang masih membelenggu kita. Saya bersyukur kerana masih ada peluang untuk terbabit penggambaran dan ada pendapatan,” katanya.


Fizo Omar Tegur Netizen Jaga Adab Bergambar Dengan Artis

Bukan mudah bergelar selebriti kerana tindak tanduk mereka akan diperkatakan dan kemana sahaja mereka pergi pasti menjadi perhatian ramai terutama dikalangan peminat yang tidak akan melepaskan peluang untuk bergambar.

Baru-baru ini, Fizo Omar ada memuat naik perkongsian memberitahu bahawa dia bersikap terbuka untuk melayan peminat yang mahu bergambar dengannya, namun biarlah mengikut masa yang sesuai dan keadaan.

Menerusi perkongsian itu, Fizo turut mengatakan ada segelintir peminat yang seolah-olah tidak mempunyai ‘common sense’ apabila memangil artis untuk bergambar tak kena waktu iaitu ketika sedang makan.

“Saya sebenarnya tak kisah pun, malah gembira sahaja bila keluar di tempat awam dan orang nak bergambar. Sebagai seorang selebriti kita rasa macam dihargai bila ada peminat nak bergambar ataupun minta autograph.

“Tapi kena tengok lah keadaan dan situasi. Common sense lah, kalau tengah makan atau tengah dalam keadaan yang serius, ada yang siap beri arahan lagi,” katanya.

Bagaimanapun, Fizo berkata dia tidak menyalahkan peminat yang mungkin terlalu teruja sehingga terlupa adab sepatutnya. Jelasnya, perkongsian itu bukan kerana marah atau tidak menghargai peminat tetapi sekadar peringatan.

“Bukan marah kongsikan perkara ini, cuma saling mengingatkan sahaja. Biarlah adab kita menggambarkan berapa tingginya nilai bangsa Melayu kita,” katanya.


Sempat Hamil Minggu Lepas, Elizad Keguguran

Hasrat pelakon Siti Elizad untuk menimang cahaya mata tidak kesampaian apabila dia mengalami keguguran. Meskipun keguguran, Elizad meluahkan rasa syukur dia sempat merasai nikmat menjadi ibu walaupun selama beberapa hari.

Menerusi perkongsian di Instagram, Elizad berkata dia sangat gembira apabila disahkan hamil selepas melakukan rawatan kesuburan persenyawaan in-vitro (IVF) namun kandungannya tidak kuat dan berlaku pendarahan.

“Allah bagi rasa nikmat jadi Ibu tu minggu lepas tapi Dia ambil balik. Terjentik sungguh ‘rasa’ itu. Dimaklumkan hamil minggu lepas. Masyaallah dia punya gembira tu tak tau nak kata, sebab dah lama menanti.

“Tapi kandungan tak kuat dan leeding. Tak tau nak gambarkan perasan macam mana. Terduduk seketika,” katanya.

Redha di atas apa yang berlaku, Elizad berkata dia tetap bersangka baik dan tidak akan pernah berputus asa untuk terus mendapatkan cahaya mata. Elizad dijadualkan untuk menjalani rawatan IVF seterusnya pada Januari 2021.

“Tak mengapa, Insya-Allah ada rezeki lain. Husnuzon, bersangka baik. I will never give up. I will always be positive & will keep on praying.

“See you again Doctor on January 2021. Thank you to those who been very supportive & keep praying for my IVF journey,” katanya.

Elizad mendirikan rumah tangga dengan Shamsul Baharin Rahman pada 2015 dan masih menantikan zuriat sulung mereka.


BCL Tabur Kelopak Mawar Di Pusara Ashraf Sinclair Sempena Ulang Tahun Perkahwinan

Pemergian suami tercinta pada Februari lalu pastinya memberi kesan mendapat buat penyanyi Indonesia, Bunga Citra Lestari apatah lagi arwah suaminya meninggal dunia akibat serangan jantung secara mengejut.

Sejak pemergiaan Allahyarham Ashraf Sinclair, Bunga sudah jarang memuat naik aktiviti atau foto terkininya. Namun sempena ulang tahun perkahwinan yang ke 11, Bunga memuat naik fotonya menziarahi pusara arwah suaminya.

Menerusi foto dimuat naik memaparkan Bunga menziarahi pusara Ashraf dan memenuhinya dengan kelopak mawar. Bunga turut menyertakan kapsyen selamat ulang tahun perkahwinan buat suami tercinta.

Diruangan komen rata-rata netizen meluahkan rasa sayu melihat foto tersebut kerana tahun ini pasti berbeza buat Bunga. Netizen turut mengucapkan selamat ulang tahun dan sedekahkan Al-Fatihah kepada Allahyarham.

BCL mendirikan rumah tangga dengan Ashraf pada 2008 dan pasangan itu dikurniakan seorang cahaya mata lelaki Noah Aidan Sinclair kini berusia 10 tahun.


Fazley Yaakob Dedah Isteri Sehelai Sepinggang Ketika Berkahwin

Baru sahaja menyambut ulang tahun perkahwinan yang ke-14 tahun, pelakon pelakon dan cef selebriti Datuk Fazley Yaakob akui tidak mudah untuk mempertahankan rumah tangga dibina bersama isteri Datin Azrene Ahmad.

Menerusi satu perkongsian, Fazley berkata dia dan isteri pernah diduga dan diuji namun dengan izin Allah, mereka mampu mengatasinya serta rumah tangga yang dibina masih teguh berdiri.

“Syukur ke hadrat Ilahi, 7 November 14 tahun yang lalu kami telah disatukan. Pelbagai onak duri, duka dan duka (bukan suka duka) dan airmata yang mengalir. Namun Allah tetap izinkan kita untuk terus berdiri teguh mempertahan masjid yang satu ini.

“Bukan mudah untuk mempertahankan perkahwinan yang baru setahun jagung, apatah lagi memperkukuhkan masjid yang terbina 14 tahun lamanya.

“Moga iman kita semakin kukuh, tiang agama kita semakin utuh, dan anak-anak kita yang empat orang tu membesar dengan tersedianya ilmu dunia dan terpatrinya ilmu akhirat sentiasa,” tulisnya.

Dalam pada itu, lebih menyentuh hati netizen apabila Fazley mendedahkan ketika mereka berkahwin isterinya dalam keadaan sehelai sepinggang. Fazley turut mengatakan isterinya banyak berkorban dan tetap setia disisinya.

“Terima kasih di atas pengorbanan ‘adik sayang’ selama ini. I am who I am today because of you. Adik menjadi isteri abang dalam keadaan sehelai sepinggang.

“Dan abang sendiri sampai tiada apa lagi yang tinggal akhirnya, namun Allah tetap memberi harta kasih dan sayang berpanjangan. Biar kita miskin harta, namun kekal kaya kasih dan sayang,” tulisnya.


Scha Alyahya, Awal Ashaari Kekalkan Nama L & A Untuk Anak Kedua

Sudah sekian lama menanti, pelakon Scha Alyahya tidak malu untuk mengakui bahawa kehamilan keduanya itu adalah rezeki ketika Perintah Kawalan Pergerakan (PKP).

Usia kandungan kini sudah mencecah enam bulan, Scha memberitahu bahawa dia dan suaminya, Awal Ashaari tidak akan menyembunyikan jantina anak keduanya itu.

BACA: Hamil Anak Kedua, Scha Alyahya Tak Malu Mengaku Baby PKP

Berkongsikan mengenai pemilihan nama, Scha memberitahu dia dan Awal masih lagi akan mengekalkan nama pangkal L & A seperti anak sulung mereka iaitu Lara Alana.

“It’s a good random question! InshaAllah itulah perancangan Awal dan saya,” katanya.

Meskipun sedang sarat hamil, Scha masih lagi aktif dengan kerjayanya sebagai seorang duta, ikon fesyen, selebriti, isteri dan juga ibu.

Terdahulu, Scha berkata dirinya agak down saat melalui fasa pertama kehamilan sehinggakan mahu memadam akaun Instagram namun dibantah oleh Awal.


Peminat Unfollow, Loya Tengok Azhan Rani Tayang Bulu Ketiak

Memuat naik beberapa keping gambar memaparkan dirinya menayang bahagian ketiaknya yang berbulu lebat seolah-olah tidak pernah dicukur, rata-rata pengikut kurang senang dengan perkongsian pelakon Azhan Rani.

Perkongsian Azhan Rani itu turut menguncang kecaman netizen yang mendakwa pelakon itu tidak menjaga kebersihan diri. Malah, ada yang meluahkan rasa geli melihat penampilannya.

Malah, lebih parah ada di antara pengikutnya yang terpaksa berhenti daripada mengikutinya di Instagram kerana merasakan Azhan Rani seorang yang pengotor.

Bagaimanapun, Azhan memberi penjelasan bahawa imej tersebut adalah sebahagian daripada wataknya dalam sebuah telefilem Kampung Latah Kena Kuarantin.

Menerusi satu entri lain, Azhan turut berkongsi gambar di sebalik tabir menunjukkan bulu ketiak tersebut hanyalah bulu palsu yang ditampal sahaja.

Dalam pada itu, ada dikalangan peminat meminta agar Azhan tidak mengambil pusing hal tersebut. Kata netizen lagi dalam hidup ini jangan terlalu ambil serius sangat sehingga tidak dapat bezakan bulu ketiak original ataupun palsu.


Ibu Aaron Aziz Meninggal Dunia

Takziah diucapkan buat pelakon Datuk Aaron Aziz di atas kehilangan ibunya yang meninggal dunia di sebuah pusat perubatan swasta di Singapura, malam tadi.

Isteri Aaron, Datin Diyana Halik mengesahkan punca kematian ibu mentuanya, Allahyarham Juriana Jaafar disebabkan serangan jantung. Berita sedih itu turut dimaklumkan oleh Aaron menerusi Instagramnya.

BACA: Akaun Tinggal RM40, Aaron Aziz Akui Artis Pun Manusia Biasa

“Innalillahwainailaihirojiuun. Ya Allah ambillah pahala daripada ibadat umrahku serta selamatkanlah ibuku dari seksa kubur dan api neraka. Ambillah segala kerja amalku untuk menemani ibu di Alam Barzakh.

“Tempatkanlah ibuku di antara hamba hamba Mu yang akan menikmati Jannahtul Firdaus A’la. Allahummaghfirlaha warhamha wa’afihi wa’fuanha. Saya sayang ibu lebih daripada segala-galanya di dunia ini,” katanya.

Sebelum ini, Aaron sering berkongsi keadaan kesihatan arwah serta memohon doa agar ibunya pulih seperti sedia kala.


“Bekas Suami Tak Beri Nafkah Sejak 2008”

Baru-baru ini hangat diperkatakan apabila bekas suami usahawan kosmetik terkenal, Datuk Seri Vida iaitu Mohd. Amin Yasin menfailkan tuntutan hadhanah terhadap dua anak mereka Cik B dan Kacak.

Terbaru, Vida mendakwa bekas suaminya itu tidak memberi nafkah bulanan kepada empat anak mereka sejak mereka berpisah pada tahun 2018 iaitu 12 tahun lalu.

BACA: “Tak Ada Masalah Kalau Abah Nak Jumpa, Tapi Harap Dia Dah Berubah”

Empat anak pasangan itu ialah Muhammad Eddie Zuhdie, Muhammad Edrie Zikrie, Edlynn Zamileen (Cik B) dan Muhammad Eric Zaquan (KaccaK).

Muhammad Eddie Zuhdie, 11, dan Muhammad Edrie Zikrie, 10, meninggal dunia dalam kebakaran di rumah ahli perniagaan itu di Meru Hill, Ipoh pada 2013.

Vida berkata, beliau sudah melantik peguam bagi berdepan tuntutan hadhanah yang difailkan bekas suaminya. Ujarnya, dia sedia untuk bersemuka dengan bekas suami demi keselamatan anak-anaknya.

“Saya sedang berbincang dengan peguam. Sekiranya perlu, saya akan hadir ke mahkamah untuk bersemuka demi keselamatan anak-anak,” katanya.

Terdahulu, Mohd Amin mendakwa dihalang untuk berjumpa dua anaknya dan kali terakhir bertemu mereka pada Mei 2018 di ibu pejabat Vida Beauty di Ipoh, Perak dan hanya berjumpa selama 15 minit.


Ina Naim Jual Kosmetik, Pakaian Tambah Pendapatan Keluarga

Sekian lama menyepi, nama bekas anggota kumpulan nasyid In Team, Suhaimi Saad kembali menjadi bualan ramai apabila dilaporkan mengalami masalah kesihatan mata yang kronik.

Malah, Suhaimi kini perlu bergantung pada isterinya, Ina Naim kerana masalah yang dihadapinya itu membataskan penglihatan dan pergerakannya sehinggakan dia perlu berjalan menggunakan tongkat.

BACA: Sakit Mata Kronik, Suhaimi Saad Tak Tolak Kemungkinan Kena Buatan Orang

Ina berkata segala urusan umah tangga kini diuruskan olehnya dengan bantuan anak-anak. Malah, Ina juga membantu Suhaimi berjalan dan memenuhi undangan nyanyian.

“Ina yang banyak membantu seperti memandu kereta jika ada undangan nyanyian di sekitar Kelantan manakala di luar dari Kelantan, saya mengupah pembantu,” katanya.

Menurut Ina dia kini menjual barangan kosmetik dan pakaian di media sosial untuk menambah pendapatan keluarga. Dalam masa sama, Ina menjadi guru anak-anak mereka yang mengamalkan konsep home schooling.

“Ina juga berniaga barangan kosmetik, pakaian di laman sosial dan menerima tempahan menyediakan makanan bagi membantu menambah pendapatan keluarga.

“Kehidupan kami sekeluarga di Kelantan berjalan lancar dan bahagia kerana dikelilingi keluarga angkat yang melimpahkan kasih sayang dan sentiasa memberikan sokongan walaupun berjauhan daripada ibu bapa Ina di Johor,” kata Suhaimi.


Ketahui Kenapa Pengeluaran RM500 Pun Membantu Sangat!

Kecoh juga semalam bila berita yang ditunggu-tunggu dalam pembentangan Belanjawan 2021 tak seperti yang dijangka! Kemudahan pengeluaran simpanan KWSP bersasar dari Akaun 1 hanyalah sebanyak RM500 sebulan bagi yang terjejas seperti diberhentikan kerja akibat COVID-19.

Menteri Kewangan, Tengku Datuk Seri Zafrul Tengku Abdul Aziz berkata, jumlah itu sehingga RM6,000 untuk tempoh 12 bulan bagi ahli yang kehilangan pekerjaan.

Ye lah kalau sebelum ni, tular jugaklah di media sosial bila masing-masing menantikan RM10,000 dapat dikeluarkan dari Akaun 1, tapi lain pulak keputusannya. Ops! Relax gais. Jangan jump into conclusion terus. Ada sebabnya kerajaan buat keputusan macam ni.

Cuba anda bayangkan, duit tu memang dah tersimpan rapi dalam Akaun 1 KSWP, dan hanya boleh dikeluarkan bila anda dah berumur 55 tahun. Ini untuk pengeluaran penuh ya. Okay la tu. At least ada simpanan juga di masa tua. Betul tak?

Pengeluaran RM500 tu adalah untuk mereka yang terjejas. Jadi bagi anda yang masih lagi ada kerja, why not ‘biarkan’ saja duit tu dalam akaun KWSP anda. Kalau keluarkan pun maybe habis ke lain kan? Jadi ‘kekalkan’ saja duit anda dalam akaun tu.

Sebelum ni kerajaan dah longgarkan untuk anda keluarkan duit untuk Akaun 2 kan. Cukuplah tu sementara nak survive sekarang ni. Kalau dua-dua akaun nak keluarkan duit, anda tak fikir ke nanti masa depan macam mana pulak? Paling tidak pun, simpan lah untuk anak-anak nanti.

Sebenarnya pengeluaran RM500 sebulan untuk Akaun 1 ini sangat membantu untuk meringankan beban kewangan golongan yang paling rentan dan tidak dilindungi, serta pada masa yang sama, nak mengekalkan mandat KWSP untuk melindungi simpanan persaraan ahli.

Anda kena ingat, mereka ni lebih perlukan duit untuk menjelaskan utiliti bulanan mereka, nak membeli keperluan harian makan minum mereka, untuk keperluan kesihatan mereka dan semasa wabak COVID-19, setiap ahli keluarga yang keluar dari rumah memang dah WAJIB menggunakan ‘face mask’. Tu belum lagi masuk perlu sediakan ‘hand sanitizer’ sebagai langkah supaya tidak dijangkiti COVID-19.

Jadi anda dah boleh nampak dan tahu apa kepayahan yang terpaksa mereka hadap ntah sampai bila pun tak tahu. Pandemik COVID-19 masih belum reda dan kita harus hidup dengannya selama beberapa tahun akan datang. Kemudahan pengeluaran tambahan ini semangnya untuk ahli atau anda yang benar-benar memerlukan bantuan wang tunai sahaja.

Walaupun kemudahan ini adalah untuk jangka pendek dan diberikan sekali seumur hidup untuk membantu meringankan beban kewangan, tapi anda kena faham walaupun hanya RM50 pun dikeluarkan, ia sangat membantu untuk mereka yang hilang kerja unutk bayar komitmen ataupun bagi anak bini makan.

Faham situasi ‘drastik’ yang berlaku pada kita sekarang ni okay! Jangan kecoh-kecoh. Anda anggap duit KWSP ini adalah duit tabung untuk digunakan di masa terdesak dan juga untuk kegunaan hari tua. Amacam?


Sertai Misi Bantuan Di Sabah, Ardell Aryana Menangis Tinggal Suami & Anak

Melihatkan situasi COVID-19 di Sabah semakin membimbangkan dengan peningkatan kes baharu mendadak, pelakon Ardell Aryana dikhabarkan turut terbang ke negeri Sabah untuk misi bantuan kemanusiaan.

Menerusi perkongsian di Instagram suaminya, pelakon Nadzmi Adhwa turut memuat naik video Ardell mengucapkan selamat tinggal kepada anak dan suami sebelum berangkat ke Sabah.

BACA: Ardell Aryana Berjaya Kumpul RM22,000, Bina Rumah Untuk Keluarga Asnaf

Salam semua nak minta kalian semua doakan isteri saya selamat pergi dan selamat pulang ?? Semoga Allah sentiasa menjaga dan melindungimu di Sabah. Bantulah mereka sepenuh daya mu. Doa saya sentiasa mengiringimu. Semoga Allah redha dengan niat perjuanganmu ???? Saya sayang awak ? Abi tahan airmata tadi ?

A post shared by  ????? ????? ??? ???? (@nadzmiadhwa) on Nov 6, 2020 at 7:12pm PST

Nadzmi turut memohon para peminat dan netizen mendoakan agar isterinya pergi dan pulang dalam keadaan selamat serta dilindungi sepanjang keberadaannya di Sabah.

Melihat Ardell menangis sebak ketika memeluk cium anak mereka, Nadzmi berkata dia terpaksa menahan air mata di hadapan isterinya tercinta.

Diruangan komen, rata-rata netizen turut mendoakan segala urusan Ardell disana akan dipermudahkan dan berada dalam keadaan selamat sepanjang menjalankan misi di sana.


Ayda Jebat, Nabil Mahir Umum Nikah 1 Januari 2021

Hampir tujuh bulan mengikat tali pertunangan, pasangan selebriti popular Ayda Jebat dan Nabil Mahir mengumumkan bakal mendirikan rumah tangga pada awal Januari tahun depan.

Menurut Nabil, selepas memikirkan beberapa tarikh sesuai, mereka sepakat memilih 1 Januari kerana ianya lebih mudah untuk diingati serta mengharapkan doa yang baik-baik daripada peminat.

BACA: Ayda Jebat, Nabil Mahir Bakal Umum Tarikh Nikah Malam Ini

“Ini adalah pengumuman majlis perkahwinan kami iaitu pada 1 Januari 2021. Saya pilih tarikh kahwin paling senang nak ingat. Mulanya saya dah bagi beberapa tarikh tapi Ayda macam bagi cadangan lain sebab dia mungkin tak ingat date nanti.

“Kami harapkan keluarga, kawan-kawan dan peminat mendoakan yang terbaik untuk kami berdua,” katanya.

Perkhabaran gembira itu diumumkan oleh Nabil dan Ayda menerusi saluran YouTube mereka WuvvShow pagi tadi.

Untuk rekod, Nabil sebelum ini, melamar pelantun lagu Temberang itu pada sambutan hari lahirnya yang ke-28 pada 17 Mac lalu. Kemudian, pasangan itu mengikat tali pertunangan secara dalam talian pada 28 April lalu.


Ini Intipati Belanjawan 2021

Harini tamatlah sudah #Belanjawan2021 yang dibentangkan oleh Menteri Kewangan kita, Datuk Seri Tengku Zafrul Tengku Abdul Aziz sekitar jam 4 petang tadi. Memang saat yang ditunggu-tunggu rakyat. Ye lah masing-masing nak dapatkan perkhabaran gembira. Persoalannya anda gembira ke tak?

Banyak intipati yang disentuh. Antaranya tentang pengeluaran simpanan KWSP, mengenai peruntukan Gelombang ketiga Covid-19, Bantuan Prihatin Rakyat (BPR) dan banyak lagi.

Kalau anda nak tahu, ini adalah belanjawan pertama oleh Kerajaan Perikatan Nasional (PN) yang diterajui Perdana Menteri, Tan Sri Muhyiddin Yassin.

Fokus utama adalah menangani masalah COVID-19, melindungi rakyat untuk kelangsungan hidup golongan mudah terjejas dan memacu pertumbuhan ekonomi.

Jom kita tengok satu-persatu Intipati Belanjawan 2021 – Kesejahteraan Rakyat petang tadi.

2. Pelepasan cukai bagi perbelanjaan vaksinasi (RM1,000) dan kenaikan had pelepasan cukai bagi perbelanjaan rawatan perubatan diri, pasangan dan anak kepada RM8,000.

4. Menaikkan kadar bantuan kebajikan bulanan termasuk OKU tidak berupaya bekerja kepada RM300, Warga Emas, Bantuan Penjagaan OKU dan Pesakit Kronik Terlantar kepada RM500, Elaun Pekerja OKU kepada RM450 dan Kadar Bantuan Kanak-Kanak Keluarga Miskin kepada RM450 – RM1,000

5. Bantuan Prihatin Rakyat (BPR) sebanyak RM1,200 bagi isi rumah berpendapatan bulanan kurang RM2,500 dengan satu anak. Bagi isi rumah dengan dua anak atau lebih, BPR sebanyak RM1,800.

BPR RM 800 bagi isi rumah berpendapatan RM 2,501- RM 4,000 dengan satu anak manakala BPR RM 1,200 dengan dua anak atau lebih.

BPR RM500 bagi isi rumah berpendapatan RM4,001- RM5,000 dengan satu anak manakala BPR RM750 dengan dua anak atau lebih.

6. Pengeluaran Akaun 1 KWSP sebanyak RM500 sebulan dengan jumlah sehingga RM6,000 untuk 12 bulan bagi membantu pencarum yang kehilangan kerja.

Kadar caruman minimum KWSP pekerja dikurangkan daripada 11% kepada 9% mulai Januari 2021 utk tempoh 12 bulan.

7. Penambah baikan Bantuan Bayaran Bersasar kepada peminjam kategori B40 dan perusahaan mikro sehingga RM 150,000.

8. Pelanjutan Sistem Insurans Pekerjaan selama tiga bulan dan kadar Elaun Mencari Kerja bagi bulan pertama (80% gaji), bulan kedua hingga keenam (50% gaji) dan tiga bulan terakhir (30% gaji).

9. RM1.7 bilion dalam bentuk subsidi, bantuan dan insentif kepada nelayan dan petani. Elaun sara hidup nelayan dinaikkan kepada RM300 sebulan.

10. Elaun Guru Takmir dinaikkan kepada RM900 sebulan dan bayaran khas one-off RM500 kepada Imam, Bilal, Siak, Noja, Merbut, Guru Takmir dan Guru KAFA.

11. Kredit RM50 dalam akaun e-wallet bagi mereka berumur 18-20 tahun.

12. Penambah baikkan Rancangan Makanan Tambahan bagi murid sekolah B40 dengan penyediaan bekalan susu setiap hari persekolahan.

14. Penurunan kadar cukai sebanyak 1 mata peratusan bagi individu berpendapatan bercukai RM50,001 hingga RM70,000.

15. Pas perjalanan tanpa had My30 diperluaskan ke Pulau Pinang dan Kuantan.

Pas perjalanan bulanan tanpa had RM5* bagi *pelajar sekolah tahun 1 hingga tingkatan 6 serta golongan OKU bagi perkhidmatan tren komuter Lembah Klang, komuter utara, tren antara bandar Kuala Lipis dan Tumpat dan tren Sabah di jajaran Beaufort-Tenom.

Amacam? Anda berpuas hati tak? Kerajaan dah sedaya upaya bentangkan belanjawan ini untuk kesejahteraaan rakyat. Harap anda berpuas hati la ye.


“Tak Ada Masalah Kalau Abah Nak Jumpa, Tapi Harap Dia Dah Berubah”

Baru-baru ini hangat diperkatakan apabila bekas suami usahawan kosmetik Datuk Seri Vida menfailkan tuntutan hadanah iaitu hak lawatan, bermesra dan bermalam terhadap dua anaknya, Cik B dan Kacak.

Tampil memberi kenyataan mengenai perkara itu, Cik B berkata dia tidak mempunyai masalah untuk bertemu dengan bapa kandungnya, Mohd Amin Yasin, namun dia berharap bapanya yang dipanggil ‘Abah’ itu sudah berubah dan tidak lagi seperti dahulu.

BACA: “Saya Tak Pernah Halang, Tapi Anak Tak Mahu Jumpa Sebab…”

“Saya tak ada masalah nak jumpa abah, tapi untuk bermalam macam yang dinyatakan dalam tuntutan Hadhanah tu, mungkin tidak kot. Sebab saya akan rasa awkward kalau bermalam dengan abah, sebab tak biasa kan…Insya-Allah, kalau abah nak berjumpa saya okay sahaja.

“”Cuma satu, saya harap sangat abah benar-benar sudah berubah dan kalau dia dah berubah, buktikanlah kepada saya dahulu. Tak mahulah macam dulu, jumpa saya tapi lepas tu suruh minta duit kat mama,” katanya.

Mengetahui mengenai tuntutan yang dibuat bapanya itu selepas diberitahu oleh salah seorang kakitangan DSV, Cik B berkata ibunya tetap tenang selepas mendengar tentang berita tersebut.

Berikutan bapanya dikecam teruk oleh netizen, Cik B berkata dia tidak marah kerana tidak membaca komen negatif. Namun baginya, segala apa yang dikatakan netizen mungkin kerana mereka mengambil berat akan dirinya.

“Saya tak marah sebab saya tak baca komen negatif, saya just let it be. Cuma mungkin saya rasa marah pada diri sendiri sebab pernah tulis dekat Twitter tentang masalah keluarga yang sepatutnya menjadi privasi.

“Disebabkan itu ramai yang mengungkit dan korek balik kisah lalu. Saya tak ada rasa apa-apa pun, tapi netizen yang tertekan.

“Mereka ambil berat tentang saya, tak apalah…Saya okay tak ada trauma, cuma mungkin kesan tersebut lebih kepada diri mama. Mama yang lalui kisah perit dalam hidupnya dulu,” katanya.


Ardell Aryana Berjaya Kumpul RM22,000, Bina Rumah Untuk Keluarga Asnaf

Sering terlibat dalam misi kemanusiaan, baru-baru ini pelakon Ardell Aryana meluahkan rasa syukur apabila dia dan pengikutnya berjaya mengumpuldana untuk membina sebuah rumah baru untuk keluarga asnaf.

Ardell berkata dia memperuntukkan sebanyak RM22,000 untuk membina rumah berkenaan. Meskipun jumlah itu tidak besar namun warga tua yang menerima bantuan itu menangis kerana terkejut dengan sumbangan berkenaan.

Menerusi Instagram, Ardell turut memuat naik gambar pondok usang yang diduduki oleh warga emas tersebut. Ardell berkata rumah yang berkenaan dijangka siap bulan ini juga.

Dalam pada itu, Ardell turut menitipkan ucapan terima kasih buat pengikutnya yang sudi mengumpul dana bersama-sama dan semoga ia akan menjadi saham akhirat untuk mereka semua.

“Terima kasih semua pengikut saya yang sudi bersama kumpul bina rumah batu untuk keluarga ini. Walaupun rumah kos rendah tapi Insya-Allah cukup selesa buat keluarga ini. Moga syurga buat kalian. Ini saham akhirat kita bersama.

“Selagi mana keluarga asnaf ini menggunakan untuk berteduh dan menggunakan dari setiap sudut rumah ini, InsyaAllah pahala buat kalian,” katanya.